Vlada Srbije: Predstavnici Prištine i Albanije danas napustili redovan sastanak komiteta CEFTA | Insajder\nVlada Srbije: Predstavnici Prištine i Albanije danas napustili redovan sastanak komiteta CEFTA\nPredstavnici kosovskih vlasti i članovi delegacije Albanije napustili su danas redovan sastanak Zajedničkog CEFTA komiteta, koji se održavao u Prištini, saopštila je Vlada Srbije. Kako se navodi, napuštanje sastanka dogodilo se nakon izlaganja predstavnike srpske vlade, koja je na početku skupa zatražila od Prištine da odmah povuče meru o uvođenju taksi na robu iz Srbije.\nCefta Foto: Tviter\nVlada je saopštila da su njeni predstavnici otišli u Prištinu kako bi „još jednom poslali poruku mira i tolerancije i pokazali dobru volju da na konstruktivan način pokušaju da pregovaraju i reše pitanje uvedenih taksi“. Iako, kako su naveli, predsedavajući sastankom može biti isključivo UNMIK, Srbija je prihvatila da sastanak zajednički otvore UNMIK i Privremene institucije samouprave u Prištini.\n„Predstavnik Srbije je na početku sastanka još jednom ponovio da očekuje da Priština odmah povuče radikalne, nezakonite i diskriminatorne mere od 6. i 21. novembra, koje direktno krše CEFTA sporazum i Sporazum o stabilizaciji i pridruživanju. Međutim, odmah nakon njegovog izlaganja sastanak napuštaju predstavnici Prištine, a potom i delegacija Albanije, čime se gubi kvorum za nastavak sastanka“, piše u saopštenju Vlade, u kome se dodaje da su obe delegacije na taj način „sabotirale pokušaj da se mirnim putem pregovara o rešenju problema“.\nVlada navodi i da su odmah nakon završenog sastanka predstavnici Republike Srbije su zbog visokih bezbednosnih rizika napustili Prištinu u pratnji Unmika i Kfora i uputili se ka centralnoj Srbiji.\nU saopštenju se prenosi i ranije izjava specijalnog predstavnika Generalnog sekretara UN i šefa Unmika Zahira Tanina, koji je rekao da tarife na srpsku i bosansku robu predstavljaju jasnu povredu CEFTA sporazuma i trebalo bi da budu povučene.\nKosovo je postalo deo CEFTA 2006. godine, u januaru je preuzelo rotirajuće predsedavanje na godinu dana.\nPočetkom novembra, Vlada Kosova uvela je takse na robu iz Srbije i BiH na 10 odsto, a dve nedelje kasnije odlučila da se one dodatno povećaju na 100 odsto.\nUprkos zahtevima EU i velikih sila, koje su upozorile da je to kršenje CEFTA sporazuma, Priština odbija da ih ukine.


Banja luka sprema odgovor Sarajevu\nNaslovnica Krajina Banja Luka Banja luka sprema odgovor Sarajevu\nPolitički lideri Republike Srpske sutra na zajedničkom sastanku kod predsjednice. Biće poslata jasna poruka da će se 9. januar slaviti i ubuduć.\nPREDSTAVNICI instutucija i politički lideri Republike Srpske na zajedničkom sastanku kod predsjednice Željke Cvijanović, sutra će zauzeti jedinstven stav povodom još jednog napada Ustavnog suda BiH, na Dan Republike Srpske. Za sada nije odlučeno hoće li povodom odluke Ustavnog suda BiH biti održana i posebna sjednica Narodne skupštine, o čemu će biti govora na zajedničkom sastanku kod predsjednice Cvijanović.\nPortparol SNSD Radovan Kovačević potvrdio je “Novostima” da oni, kao najveća politička partija, već imaju formiran prijedlog sa kojim će izaći pred ostale partnere na razgovorima kod predsjednice Republike Srpske.\n– Na sastanku očekujemo da čujemo i predloge drugih relevantnih političkih subjekata Republike Srpske i da se usaglasi jedinstven stav i odgovor Republike Srpske na napad iz Sarajeva na Dan Republike, 9. januar – kaže Kovačević.\nSrđan Perišić, politički analitičar, kaže za “Novosti” da predstavnici svih instituicija Srpske moraju još jednom jasno da pokažu da neće dozvoliti napade na Dan Republike kao i na srpski entitet.\n– Jedinstvenim stavom treba poslati jasnu poruku Evropi i regionu da Republika Srpska ne ruši BiH, već da to rade, kao i mnogo puta do sada, Bošnjaci, i da napadi na RS idu prema rasturanju BiH – ističe Perišić.\nOn dodaje da je bošnjačka politika zasnovana na negaciji Republike Srpske i konstantnim napadima na predstavnike Srba.\nMILORAD Dodik, srpski član Predsjedništva BiH, izjavio je da je besmisleno ponovo komentarisati politički motivisane odluke Ustavnog suda BiH koje se odnose na obilježavanje Dana Republike Srpske.\n– Srpska će nastaviti da obilježava Dan Republike 9. januar – poručio je Dodik.\n– Posle još jednog atakovanja na Dan Republike, možemo očekivati i napad na ime Republike Srpske. Bošnjački političari u svojoj matrici imaju cilj da unište Republiku Srpsku i da Srbe u BiH svedu na nivo raje, odnosno da Srbi u BiH nemaju nikakvo pravo glasa – ističe Perišić.\nPredsednik PDP Branislav Borenović je poručio da će se odazvati sastanku političkih predstavnika sa predsjednicom Željkom Cvijanović, da bi bio zauzet jedinstven stav o odluci Ustavnog suda BiH kojom je osporen Zakon o Danu Republike Srpske – 9. januar.\n– Političke stranke iz Republike Srpske moraju imati jedinstven stav o odluci Ustavnog suda BiH – rekao je Borenović.\nOn je dodao i da očekuje da će Narodna skupština Republike Srpske dati legitiman i demokratski odgovor na napade iz Bosne i Hercegovine.\n– Nastavićemo da slavimo Dan Republike, 9. januar. Konačno se mora prestati sa besmislenim apelacijama Ustavnom sudu BiH, jer se ne može menjati Dejtonski sporazum i sve vrednosti koje imamo u Republici Srpskoj – dodao je Borenović.


Korona u BiH: 17 umrlih, 515 novozaraženih\n23.02.2021 / 12:31 KORONAVIRUS - Dnevni bilans\nU posljednja 24 sata u BiH je potvrđeno novih 515 slučajeva koronavirusa, a zabilježeno je i 17 smrtnih ishoda, podaci su entitetskih zavoda za javno zdravstvo.\nFBiH: 314 pozitivnih, 7 umrlih\nU protekla 24 sata Zavodu za javno zdravstvo Federacije BiH prijavljena su 2 982 uzorka, od kojih je 314 pozitivno na SARS-CoV-2.\nRS: 186 pozitivnih, 10 preminulih\nOd posljednjeg izvještaja o epidemiološkoj situaciji u RS, u posljednja 24 sata, u Institutu za javno zdravstvo RS, Univerzitetskom kliničkom centru RS, Univerzitetskoj bolnici u Foči i u bolnicama Sv. Vračevi u Bijeljini i Sv. apostol Luka u Doboju izvršeno je testiranje 870 laboratorijskih uzoraka, a novi virus korona potvrđen je kod 186 osoba.\nU posljednja 24 sata Institutu za javno zdravstvo prijavljeno je deset smrtnih slučajeva.\nDo sada je u RS potvrđeno 42.426 slučajeva virusa korona, a preminulo je ukupno 2.222 osobe kod kojih je potvrđen test na virus korona. Od novog virusa korona, do sada se oporavilo 34.624 osobe, a testirano je ukupno 197.233 osoba.\nUkupan broj hospitalizovanih je 450, u Univerzitetskom kliničkom centru 168, a u opštim bolnicama 282. Pod zdravstvenim nadzorom trenutno je 2.701 osoba, a nadzor je završen kod 138.948 osoba.\nIz Instituta napominju da je jučer naknadno prijavljen jedan smrtni slučaj koji se desio u prethodnom periodu (osoba iz Ribnika).


I male firme mogu uspeti na ruskom tržištu - Edukaplus\nI male firme mogu uspeti na ruskom tržištu\nod strane Eduka plus | jul 27, 2015 | Vesti | 0 Komentara\nI pored svih nedaća koje su zbog sankcija EU snašle srpske privrednike na ruskom tržištu, u prvih šest meseci ove godine ipak je zabeležen rast broja naših kompanija koje su realizovale\nU Sankt Peterburgu se bolje prodaje srpska roba nego u Moskvi\nizvozne aktivnosti prema Ruskoj Federaciji, a u porastu je i broj različitih proizvoda koje smo tamo plasirali, potvrđeno je “Dnevniku” u predstavništvu Privredne komore Srbije u Moskvi.\n– Uvođenje sankcija EU zateklo je sve izvoznike u Rusku Federaciju, tako da ni Srbija nije ostala pošteđena – pojašnjava nam Sveta Vasiljević, prvi čovek PKS u Moskvi. – Istina, na prvi pogled, svi smo mi iz srpske privrede gledali na tu situaciju kao na ogromnu mogućnost koja se ne ukazuje tako često, ali nije sve bilo baš tako. Jer, čim se malo udubite, shvatite da to što sa jedne strane liči na šansu, na drugoj strani može da izazove toliko ozbiljne poremećaje na tržištu da se naši izvoznici nisu u stanju s njima izboriti, jer zapravo malo toga od njih zavisi. Stoga smo od 15. novembra 2014. do 15. marta 2015, iako nismo direkto pogođeni sankcijama EU prema Ruskoj Federaciji i obrnuto, na svojoj koži itekako osetili ozbiljne ekonomske posledice tih neekonomnskih mera\nSankcije, kao i pad cene nafte, izazvali su, podseća sagovornik „Dnevnika”, krajem 2014. ogroman pad rublje, pa cene uvozne robe, samim tim i naše cene, preko noći postaju nekonkurentne na ruskom tržištu. Naime, iako imamo ugovor o slobodnoj trgovini, pa praktično 97 odsto sve naše roba izvozimo u Rusku Federaciju bez carine, ta je roba ipak ostala s cenom izraženom u evrima, koji je za samo mesec dana ojačao prema rublji čak 56 odsto.\n– Drugim rečima, postali smo preskupi, jer u isto vreme ni jedan trgovac u Rusiji nije promenio cene! Posledica je, međutim, bila ne samo nekonkurentnost na ruskom tržištu, već i činjenica da je krajem te godine izostalo obnavljanje nekih starih dogovora i sklapanje novih. Jer, niti su ruski kupci hteli da potpišu u tom trenutku za njih izrazito nepovoljne ugovore, niti su naši prodavci mogli da snize cenu 50 odsto jer bi takva bila dugoročno neodrživa. Krajnji rezultat je da smo u tom periodu zabeležili ozbiljan pad i nestabilnost izvoza.\nSredinom marta ipak počinje da se stabilizuje situacija, na šta su prvenstveno uticalo jačanje rublje, ali i sposobnost ruskih poslovnih krugova, koji ne čekaju skrštenih ruku kako će se po njih nepovoljna situacija rasplesti, već su tražili alternativna rešenja.\n– Rusi su se okrenuli proizvođačima i dobavljačima u Aziji i Južnoj Americi, i to čini se dosta spretno, jer se nedostatak ključnih proizvoda, poput svežeg voća i povrća, mleka i mlečnih proizvoda, te proizvoda mesne industrije, nije osetio. Istina, došlo je do zamene na policama radnji, pa sada nemate ponudu francuskih i italijanskih sireva već su tamo domaći, takođe nemate nemačke kobasice, američke piliće… ali imate brazilske. Tako je došlo i do zamene nekih proizvoda koji su dolazili iz Srbije, kao što su suve šljive ili maline, koje su sada počele da pristižu iz Čilea, isključivo zbog niske nabavne cene.\nRuski kupac je, napominje Sveta Vasiljević, potpuno svestan da je naš kvalitet mnogo bolji, ali cena čini presudan faktor.\n– Sve su to činjenice koje značajno utiču na naš izvoz na rusko tržište. Ali daleko od toga da Srbija više tamo ne izvozi, naprotiv. I pored svih nedaća, od početka godine broj srpskih firmi koje plasiraju robu u Rusiju popeo se na preko 900 – pre samo dve godine bilo ih je oko 650 – koje na tom tržištu nude bezmalo 1.500 različitih proizvoda, od čega preko hiljadu u kontinuitetu ima svoje kupce… Povećanje je uglavnom zabeleženo u prehrambenom sektoru, no nadamo se pomacima i na drugim poljima, pogotovo jer rešenje situacije se izvozom Fiata 500l očekujemo u avgustu. Ipak, ono što je važno istaći jeste da sve više malih firmi stiče odvažnost za nastup u Rusiji. Ruši se tabu da je potrebno imati ogromne stokove robe za to tržište. Suština je da se ponudi ono što se ima, s tim da se to tako otvoreno i predoči ruskom partneru.\nGovoreći o plasmanu srpske hrane na rusko tržište, predstavnik PKS u Moskvi ističe da izvoz poljoprivrednih proizvoda i proizvoda prehrambene industrije ima ogroman potencijal.\n– Proizvode firmi kao što su Šabačka mlekara, Imlek, Mivela, Prolom, Vino Župa… možete da nađete u ruskim prodavnicama već sada. Sveže voće i povrće takođe, gde se po kvalitetu naročito ističe naša jabuka. Dakle, uprkos svim oscilacijama na tržištu i složenim uslovima poslovanja u kojima se trenutno nalazi ruska ekonomija, srpski prehrambeni sektor beleži konstantan rast izvoza. I taj rast će, uveren sam, tek biti izražen u drugom delu godine, naravno pod uslovom da se nastavi stabilizacija ruskog tržišta, a mi prepoznamo prave partnere i prilagodimo se cenovno!\nNažalost, pokazuje se i to da veliku prepreku za povećanje izvoza predstavlja slaba informisanost naših proizvođača.\n– Moramo kroz edukacije i pripremu proizvođača za nastup na stranim tržištima da dođemo do konkretnih rezultata. Nekada nije dovoljno što organizujemo sajmove i razne prezentacie u Rusiji, ako tamo nastupamo bez konkretnih cenovnika, bez kataloga na ruskom jeziku, bez sajta gde bi se eventualno potencijalni kupac informisao o nama, bez istraživanja tržišta u sferi kojoj poslujemo. Ne može se doći na ovo tržište bez informisanja o tome za koju su robu potrebni sertifikati, a za koju nisu, tim pre što su ovde jedini validni ruski sertifikati, koji inače ne važe nigde drugde. Pri tome postoje i značajne razlike u samoj sertifikaciji. Takođe, često nam se desi da su izvozne cene veće od prodajnih na ovom tržištu, i to bez kalkulacije predviđenog procenta za logističke troškove i maržu, kao i poreza krajnjeg prodavca. Sve to su razlozi kojih smo mi u Komori svesni i ozbiljno radimo na njihovom otklanjanju, ali nam u tome aktivno moraju pomoći i same firme koje žele da izvoze u Rusiju.


13.05.2022 u 18:24\n„Muzeji za 10” pod sloganom „Moć muzeja”\nNacionalna manifestacija „Muzeji za 10”, osmi put održavaće se ove godine od sutra, 14. maja, kada pada i Evropska noć muzeja, do 20. maja i obuhvatiće obeležavanje i Međunarodnog dana muzeja i Nacionalne nedelje muzeja. Ovogodišnja tema, ujedno tema Međunarodnog dana muzeja, jeste „Moć muzeja” i fokusiraće se na ulogu muzeja kao jedinstvenih mesta otkrića gde se pored učenja o prošlosti otvaraju vidici za nove ideje, što predstavlja dva suštinska koraka u izgradnji bolje budućnosti. Tokom sedam intenzivnih dana programa u više od 60 gradova i mesta Srbije, više od 120 učesnika na preko 180 lokacija pripremilo je brojne sadržaje. Osim izložbi, od kojih se mnoge mogu videti baš tih dana, posetioci će biti u prilici da se uključe i u dodatne programe koji se sastoje od autorskih i stručnih\n18.04.2022 u 10:51\nDo prvog maja „Vaskrs kod Hrama”\nNa platou ispred Hrama Svetog Save počela je manifestacija „Vaskrs kod Hrama” i trajaće do 1. maja. Za posetioce svih generacija priređen je besplatan program u organizaciji Mreže za razvoj sportskih, edukativnih i zabavnih manifestacija „Sezam”. Pažnju pleni scenografija koja dočarava značaj hrišćanskog praznika. Tu je trodimenzionalni prikaz ikona rođenja, krštenja, preobraženja, ulazak u Jerusalim, tajna večera, stradanje i vaskrsenje. Ovi elementi čine put od Božića do Vaskrsa i prema scenografskoj zamisli povezani su tunelom, težine jednu tonu, dužine četiri i visine dva metra. Ovi elementi uklopljeni su s ikonom Vaskrsenja Isusovog. Scenografija je specijalno za ovu priliku urađena u saradnji sa filmskim scenografima i vajarima. Izloženo je i petnaest jaja visine dva metra,\n06.04.2022 u 14:05\nNa radost poklonika pisane reči, Udruženje građana „Putujuća izložba rukotvorina” organizuje sajam knjiga u saradnji sa „Kombank dvoranom” u čijem holu će sutra u 10 sati početi manifestacija i trajaće do nedelje. Posetioci će biti u prilici da svakodnevno do 21 sat izaberu naslove domaće i svetske književnosti za svoju kućnu biblioteku ili kao dar za drage osobe. Na štandovima će svoja izdanja izložiti male izdavačke kuće. Promocija sabranih dela Stevana Daničića IK „Miroslav” biće održana u petak, u 14 časova. Izdavaštvo „Žir” upriličiće u subotu u podne promociju dela „Orkški kuvar” Ranka Trifkovića, dok će izdavač „Bedem” od 17 do 19 sati predstaviti knjigu „Jezava” Mladena Milosavljevića i roman „Priče lopova poštenjačine” iz pera Sanje Savić Milosavljević.\n26.03.2022 u 13:32\nNovi Sad drugi put bez „Antićevih dana”\nNovi Sad – Mart u Novom Sadu ponovo, drugi put, prolazi bez „Antićevih dana”, pesničke svetkovine koju grad u ovo vreme održava u čast Miroslava Mike Antića. Prošle godine je manifestacija odložena, po zvaničnom obrazloženju, zbog pandemije. Do danas nije nastavljena, iako se u evropskoj prestonici kulture 2022. nižu brojni drugi događaji, uz publiku i u zatvorenom prostoru, poput sajma knjiga, književnih tribina, izložbi, koncerata... – Javnost i mediji će biti obavešteni o novom datumu održavanja manifestacije. I dalje je na snazi saopštenje o odlaganju manifestacije zbog pandemije – kazala je za „Politiku” pomoćnica direktora Kulturnog centra Novog Sada Sunčica Marković. Pesnik Mika Antić je veći deo života proveo u Novom Sadu, gradu u kome su i nastajali njegovi brojni stihovi i\n18.03.2022 u 14:19\nUkusi i muzika Evrope\nNovi Sad – Kulturne stanice u Novom Sadu postaju nakratko svojevrsne kuhinje u kojima će se servirati i hrana i muzika Evrope. Takav glavni meni je otvoren i krenuo je, kroz manifestaciju „Karavan”, iz kulturne stanice „Svilara” u Almaškom kraju, jednom od najstarijih delova Novog Sada. Ovde je u prošlosti bila fabrika svile, a pre nešto više od tri godine to industrijsko nasleđe pretvoreno je u prostor za kulturu. Novi prostori za kulturu nikli su i u drugim kvartovima i predgrađu, a u njima će se do 20. marta odvijati nastavak programa ovogodišnje Evropske prestonice kulture. Koordinatorka mreže svih kulturnih stanica Violeta Đerković kaže za „Politiku” da će građani tom prilikom moći da probaju gastronomske i muzičke specijalitete ne samo sa zapada, sa čijim ukusima je započeto,\n03.03.2022 u 15:37\nGrad pomaže održavanje manifestacija i kongresa\nGradska uprava sufinansiraće deo troškova za organizaciju kongresa, manifestacija, edukacija u oblasti turizma, izložbi, kao i za unapređenje programa korišćenjem informacionih tehnologija u turizmu. Javni konkurs koji je pre nekoliko dana raspisao Sekretarijat za privredu trajaće do 21. marta u 15 časova. – Turizam je najviše pogođen izolacijom, zatvaranjem granica i prekidom saobraćaja u 2020, trajanjem pandemije i u toku cele 2021. godine, ali resursna osnova je raznovrsna i očuvana, što uz državnu podršku te posvećen i inovativan rad daje mogućnost brzog traženja novih rešenja u Beogradu. Sprovođenjem ovog konkursa tražimo nova rešenja i pomažemo u kreiranju boljeg i modernijeg imidža Beograda, podizanju nivoa prodaje, osvajanju novih tržišta i povećanju kvaliteta ukupne turističke\n13.01.2022 u 15:02\nSvečano otvaranje Evropske prestonice kulture\nNovi Sad – Kultura je uz mnogo simbolike dospela u zenit Novog Sada kao najviša tačka na nebu u koju se gleda. Grad je evropska prestonica kulture i slaviće to od danas pa sve do kraja godine, zajedno sa četiri hiljade umetnika koji će učestvovati u brojnim programima. Titula je ovde stigla još 2016. iz Brisela, institucija Evropske unije, koje su je tada prvi put dodelile gradu iz neke zemlje koja je tek kandidat za prijem u EU. Novi Sad je time dospeo u društvo šezdesetak kulturnih prestonica Evrope. Na početku tog niza je Atina (1985), dok je Srpska Atina, kako se Novi Sad još naziva, na tom mestu posle 36 godina. Grad je prestoničku „krunu” dobio za 2021. godinu, ali je „krunisanje” odloženo za 2022. zbog pandemije. Odlaganja više nema i danas će prestonica kulture svečano biti\n10.01.2022 u 22:00\nU očekivanju „Raških duhovnih svečanosti”\nTradicionalna letnja, avgustovska, manifestacija „Raške duhovne svečanosti” iz godine u godinu nudi sve atraktivniji program, a kako najavljuje umetnički direktor Nikša Barlov, čitave ove godine očekuju nas zanimljivi i uzbudljivi sadržaji u organizaciji Centra za kulturu „Gradac”, kako na „Raškim duhovnim svečanostima”, tako i na ostalim programima i manifestacijama ove ustanove kulture. – Ovu 2022. godinu proglasili smo godinom čitanja u Raški i tim povodom ćemo različitim aktivnostima promovisati i podsticati značaj knjige i čitanja, koji je i u digitalnom dobu od ključne važnosti za svestrani razvoj ljudske ličnosti. Neposredna inspiracija za ovu akciju jeste knjiga profesora Mihe Kovača sa Filozofskog fakulteta u Ljubljani „Čitam da se pročitam”, za koju smo dobili ekskluzivno pravo\n29.12.2021 u 15:40\nPeto izdanje „Dana Smiljane Mandukić” otvoreno je izložbom plakata i fotografija sa prethodnih izdanja ove jedinstvene manifestacije u prostoru Ostavinske galerije u Beogradu. Autorke postavke su Lidija Antonović i Anastasia Tasić. Publici su se predstavile i četiri mlade koreografkinje, dve iz Beograda, Ana Obradović i Anđela Žugić, i dve iz Novog Sada, Nina Putnik i Aleksandra Čavić, sa svojim koreografijama u Kulturnom centru „Magacin”. Rezervisan je i termin, večeras od 18 sati u Bitef teatru, koji će biti posvećen sećanju na Milicu Zajcev, hroničarku i kritičarku umetničke igre, koja je pisala tekstove i kritike, u karijeri dužoj od 60 godina. Uz video-snimke biće upriličena svedočenja njenih savremenika Ivane Milovanović, Jelene Kajgo, Katarine Stojkov i Maje Bajčetić, o njenom


Često me pitaju da li je Mrežni marketing piramida. Moj odgovor je da su korporacije i ko mpanije prava piramida. Tu imate samo jednu osobu na vrhu, obično izvršni direktor, a svi ostali su ispod njega. (Donald Tramp)\n“Budućnost Mrežnog marketinga je fantastična, ova grana poslovne industrije će nastaviti da se razvija i da raste jer sve bolji ljudi ulaze u ovaj biznis. Ovi ljudi postavljaju visoke poslovne standarde, tako da će Mrežni marketing uskoro postati najpopularniji biznis model na svetu. Šta ako postoji proveren posao u kome možete da kombinujete provereni uspeh franšize sa slobodom nezavisnog distributera/saradnika, bez vrtoglave početne investicije. Šta ako postoji proveren sistem koji koriste najveće svetske kompanije kao sto su: City Group (najveća kompanija finansijskih usluga na svetu), računarski gigant IBM ga već koristi, telekomunikacijski giganti Spring, MCI, Dell Canada ga već upotrebljavaju, čak i Coca Cola koristi ovaj provereni sistem. Šta to ove velike kompanije znaju o poslovnim trendovima a Vi možda ne? E vidite, velike i male kompanije su shvatile da je najbolji, najefikasniji način plasiranja proizvoda na trzište putem nezavisnih distributera/saradnika. Umesto trošenja miliona dolara na reklamiranje, distrubuciju, trgovinu, ove kompanije taj novac troše za finansiranje nezavisnih distributera i tu vi nastupate jer ove kompanije ne zapošljavaju ljude na osnovu njihove diplome i tehnološkog znanja. Kao saradnik/distrubuter ovih kompanija Vi preporučujete njihove proizvode i za to dobijate provizije. Nema potrebe da izmišljate “točak”, nego koristite već uhodani sistem koji se zove prodaja putem preporuke, preporuka od usta do usta, odnosno Mrežni marketing. Shvatili Vi to ili ne, Vi ste već u ovakvom sistemu, samo što je velika verovatnoća da niste plaćeni za to još. “


Ekipa OKK Beograda gostuje u Staroj Pazovi\nEkipa OKK Beograda će u petak u okviru 12.kola Košarkaške lige Srbije biti gost ekipe Dunava.\nUtakmicama 12.kola nastavlja se takmičenje u okviru Košarkaške lige Srbije u sezoni 2019/20, a protivnik ekipe OKK Beograda u ovoj rundi biće ekipa Dunava. Meč u hali 'Park' u Staroj Pazovi igra se u petak 20.decembra 2019.godine, sa početkom u 18:00, uz direktan prenos na drugom programu TV Arena sport.\nDomaćini su od starta sezone zabeležili četiri pobede i sedam poraza, pa u ovom momentu zauzimaju 10.mesto na tabeli. U prethodnom kolu su kao gosti poraženi u duelu sa ekipom Kolubare, a meč je završen rezultatom 100:80. Košarkaši OKK Beograda su u prvih jedanaest kola zabeležili samo jednu pobedu i deset poraza, pa u ovom momentu zauzimaju poslednje 14.mesto na tabeli. U prethodnom kolu su kao domaćini poraženi u duelu sa ekipom Borca, a meč je završen rezultatom 81:86.\nSvoja očekivanja pred duel sa ekipom Dunava izneo je prvotimac beogradskog tima Mladen Vujić koji je istakao:\nOčekuje nas veoma neizvesna i teška utakmica u gostima protiv Dunava i mislim da smo u potpunosti spremni da tamo zabeležimo pobedu. Stanje u ekipi je veoma dobro, svakodnevno radimo naporno na podizanju forme, tako da je sve u redu. Očekujem tvrdu utakmicu, sa dosta kontakta. U krajnjem slučaju će presuditi odbrana, mislim da je to ključ uspeha, a ja se nadam da ćemo ispuniti očekivanja.\nMeč u Staroj Pazovi vodiće sledeća sudijska trojka – Vladimir Jevtović, Vladimir Vesković, Marko Pecelj Delegat utakmice – Srđan Andrijanić Marko Milovanović Izvor OKK Beograd


Kreiranje ili uređivanje master stranice - SharePoint\nUređivanje master stranice\nMaster stranica sadrži dizajn stranice i elemente rasporeda koje želite da ponovite na više stranica jedne lokacije. Korišćenje master stranica za ove uobičajene elemente lokaciji daje dosledniji izgled. Ono takođe omogućava da kreirate i ažurirate ove elemente na jednom mestu, a ne da ih menjate na svakoj Web stranici. Master stranica koja sadrži bilo šta što možete staviti na neku Web stranicu, kao što je traka za brzo pokretanje, gornja traka sa vezama, naslov i logotip.\nPodrazumeva se da svaka lokacija ima jednu master stranicu koja se uskladišti u galeriji master stranica. U galeriji master stranica možete da uskladištite proizvoljan broj master stranica, ali za jednu lokaciju možete da izaberete samo jednu master stranicu kao podrazumevanu master stranicu.\nMožete da kreirate novu master stranicu koristeći program za Web dizajn koji je kompatibilan sa sistemom Microsoft Windows SharePoint Services, kao što je Microsoft Office SharePoint Designer. Takođe možete da duplirate postojeću master stranicu, koju zatim možete da uređujete da biste promenili elemente za koje želite da budu različiti.\nNapomena: Da biste primenili master stranicu na Web stranicu ili lokaciju, koristite program za Web dizajn koji je kompatibilan sa sistemom Windows SharePoint Services, kao što je Microsoft Office SharePoint Designer.\nNe morate da kreirate master stranicu svaki put kada kreirate novu lokaciju. Podrazumevano je da svaka lokacija ima jednu master stranicu. Da biste kreirali master stranicu, možete da uredite i sačuvate kopiju postojeće master stranice.\nU odeljku Galerije izaberite stavku Master stranice.\nKliknite na master stranicu koju želite da kopirate.\nKliknite na dugme Uredi da biste otvorili master stranicu u programu za Web dizajn koji je kompatibilan sa sistemom Microsoft Windows SharePoint Services, kao što je Microsoft Office SharePoint Designer.\nPre nego što sačuvate izmene u vašem programu za Web dizajn, preimenujte master stranicu.\nKliknite na master stranicu koju želite da uređujete.\nKliknite na dugme Uredi da biste uređivali master stranicu koristeći program za Web dizajn kompatibilan sa sistemom Windows SharePoint Services, kao što je Microsoft Office SharePoint Designer.


Više turista u Novom Sadu potvrda dobrog rada Turističke organizacije\nBack TURIZAM TURISTIČKE ORGANIZACIJE Više turista u Novom Sadu potvrda dobrog rada Turističke organizacije\npetak, 20 decembar 2013 00:11\nTuristička organizacija Grada Novog Sada (TONS) nastupila je tokom 2013. godine na preko 15 domaćih i inostranih sajmova, prezentacija i road show promocija. Medijska promocija izvršena je u preko 50 zemalja, a preko 200 inostranih predstavnika medija koji su posetili Novi Sad i nakon toga pisali o našem gradu.\nZahvaljujući izuzetnoj pažnji domaćih medija, TONS je imao skoro svakodnevnu prisutnost u domaćim medijima, što je bitno uticalo na povećanje svesti o značaju turizma za Grad Novi Sad.\nU cilju poboljšanja saradnje i prilikom stvaranja „NS CITY CARD“ – turističke kartice, TONS je potpisao Protokole o saradnji sa većim brojem hotela i smeštajnih objekata, restorana, kao i JP „Parking servis“, JGSP „Novi Sad“, bioskopom Arena Cineplex, muzejima i galerijama, Srpskim narodnim pozorištem, Muzičkom omladinom, Fish Spa i td. Na ovaj način, imaoc kartice sebi je obezbedio popuste na korišćenje brojnih usluga. Takođe, potpisan je Protokol o saradnji sa vinarijom „Mačkov podrum“, Jevrejskom opštinom Novog Sada i Turističkom organizacijom grada pobratima Nižnji Novgorodom.\nU 2012. godini je prvi put održan „Sajam omladinskog turizma“ koji je organizovan i ove godine i ima za cilj da umreži sve atraktivne predstavnike omladinskog turizma Balkana i da postane tradicionalna manifestacija koja će predstaviti Novi Sad kao urban grad i mesto okupljanja mladih.\nDa idemo u korak sa svetskim tokovima, kada je u pitanju upotreba savremenih tehnologija u primeni promocije turizma, dokaz je igrica, koja se nalazi na našem sajtu: http://www.novisad.travel/igrica/index.html\nPored ovoga, radi se na pripremi novog sajta na stranici www.novisad.travel, a pre dva meseca počeli smo sa prodajom „NS CITY CARD“. Sredinom oktobra meseca promovisana je aplikacija „Novi Sad priča“, pripremljena u saradnji sa Telekomom Srbija, na srpskom i engleskom jeziku.\nAplikacijaje prilagođena pametnim telefonima koji imaju android platformu i ajfonima, a omogućava turistima da samostalno kreiraju svoju pešačku rutu.\nDa smo popularna turistička destinacija govore brojni zvanični podaci, pa tako mesečna posećenost našeg web sajta iznosi između 9000 i 12000 poseta, a posetilaca iz inostranstva mesečno na našem sajtu bude oko 3000 (prema broju poseta: BiH, Hr, Slo, Ger, Mom, USA, FYROM, Aus).\nPrema podacima Republičkog zavoda za statistiku u periodu januar-oktobar 2013. godine u Novom Sadu je ostavreno blizu 100.000 dolazaka ukupno domaćih i stranih turista što je 5,7% više nego u istom periodu prošle godine, dok je ukupan broj noćenja domaćih i stranih turista imao rast od 4,1%.\nU istom periodu broj dolazaka inostranih turista beleži rast od 14,1% a broj noćenja rast od 7,6% u odnosu na prethodnu godinu.\nKao jednu od svojih redovnih aktivnosti i načina promocije turizma Grada, kako na sajmovima tako i kroz naša dva info centra u Bulevaru M. Pupina 9 i Jevrejska 10, TONS je izdao i promo materijal u vidu mapa i vodiča grada. Urađena je korisna turistička mapa grada (srpski i engleski jezik) kao i mapa pešačkih tura (srpski, engleski i nemački jezik), a potom i mini vodič (srpski, engleski, nemački i rumunski jezik) i Vodič grada u sklopu „NS CITY CARD“ -a koji je dvojezičan. U pripremi je prevod publikacija kao i novog sajta na još nekoliko jezika.


Počela Međunarodna eko-regata Trebinje 2014 | Trebinje Live\nPočela Međunarodna eko-regata „Trebinje 2014“\nTREBINJELIVE 05. 10. 2014. - 12:44h\nU Trebinju je danas počelo međunarodno takmičenje u kajaku na mirnim vodama, 12. po redu Međunarodna eko-regata „Trebinje 2014“, u organizaciji Veslačkog društva „Trebišnjica“.\nMeđunarodnu eko-regatu otvorio je Neđo Ćebedžija, zamjenik gradonačelnika Trebinja koji je istakao da će grad Trebinje i dalje podržavati sportske kolektive.\nPetar Pantović, predsjednik Veslačkog društva „Trebišnjica“ je rekao da ova regata osim takmičarskog ima i promotivni karakter.\n„Osim sportskog nadmetanja, cilj regate je i promocija rijeke Trebišnjice, koja pruža izuzetne prirodne uslove za razvoj veslačkog sporta. Cilj nam je da pokažemo da Trebinje zbog povoljne klime u jesenjem i zimskom periodu, može da postane kajakaški centar za takmičenja i pripreme ekipa”.\nNa takmičenju učestvuju veslači iz 9 klubova iz BiH, Srbije, Hrvatske i Crne Gore, koji se takmiče u kategorijama: mlađi kadeti i kadeti, juniori i seniori u muškoj i ženskoj konkurencji, na stazi od mosta Iva Andrića do Rastoka.\nPredsjednik žirija regate je Miroslav Rodić, selektor kajakaške reprezentacije Srbije je koja je na ovogodišnjem Svjetskom prvenstvu u Moskvi osvojila srebrenu medalju.\nTAGOVI: Eko regata\nNa Trebišnjici priređena 16. Međunarodna regata „Trebinje 2017“\nOdržana 9. Međunarodna veslačka eko regata (FOTO)


Televizija 18.09.2019 00:23:39\nUNITED-MEDIA-NOVA-SPORT / United Media pokreće kanal Nova Sport\nBeograd (MEDIA EXPRES) / 17. septembar 2019. / Regionalni brend Nova TV, koja posluje u okviru United Media i u svom okrilju okuplja televizije Nova, Nova BH, Nova M i Nova S pokreće specijalizovani sportski kanal Nova Sport koji će prenositi premium sportske sadržaje.\nGledaoci u Srbiji, Crnoj Gori, Hrvatskoj i Bosni i Hercegovini tako će uskoro imati priliku da najvažnija regionalna, evropska i svetska takmičanja gledaju na jednom mestu.\nNajzanimljivije utakmice La Lige takođe će biti emitovane na novoj televiziji, koja će uz to biti i "kuća" američkog fudbala i prenositi utakmice NFL-a. Fanove očekuju najinteresantniji mečevi najveće i najpopularnije profesionalne lige čiji pobednik se kruniše u velikom Super Boulu.\nLiga nacija je jedno od najmlađih fudbalskih takmičenja, a na Nova Sport kanalu ljubitelji fudbala iz regiona moći će da bodre svoje reprezentacije ili favorite iz drugih zemalja. Uživanje u fudbalu upotpuniće i napeti mečevi između velikih: Fenerbahčea i Galatasaraja, Porta i Benfike, Ajaksa i PSV-a, Šahtjora i Dinama iz Kijeva, Bešiktaša i Fenerbahčea, Benfike i Sportinga.\nNova Sport prenosiće i najvažnije košarkaške utakmice Evrolige i Evrokupa, kao i sve mečeve Zvezde, Partizana, Budućnosti i Cedevite. Gledaoci mogu da očekuju i zanimljive teniske turnire iz SAD, Kine i Japana, posebno ako na njima učestvuju igrači iz regiona.\nNova Sport kanal uskoro će biti dostupan gledaocima širom regiona - u Srbiji, Crnoj Gori, Bosni i Hercegovini i Hrvatskoj.


Programi podrške Slavko Ćuruvija fondacije - Slavko Ćuruvija fondacija\nProces tranzicije Srbije u moderno i demokratsko društvo nakon promena iz 2000. godine obeležen je sporim ali neprekidnim radom na socijalnim i ekonomskim reformama. Mediji u Srbiji bore se sa političkim i ekonomskim pritiscima, sve manjim prihodima izazvanim trajnom ekonomskom krizom i generalno slabim finansijskim uslovima.\nMnogim medijima nije transparentna vlasnička struktura niti se zna ko im je osnivač i često bivaju korišćeni kao oružje u političkim obračunima.\nUmesto da služe kao demokratska kontrola vlasti, mediji u Srbiji postali su prevashodno vođeni uticajem tajkuna ili političara. Na taj način građani su ostavljeni na cedilu bez važnog sredstva za demokratsku kontrolu.\nNa političkoj i medijskoj sceni kojom dominiraju tabloidni pristup i senzacionalizam, uz političke i ekonomske pritiske na medije i pretnje novinarima, smatramo da je neophodno pružiti jasnu i snažnu podršku nezavisnom novinarstvu u Srbiji.\nSlobodni razvoj nezavisnih i profesionalnih medija neophodan je kako bi se zadovoljile potrebe građana Srbije za informacijama od javnog značaja iz svih oblasti života: politike, ekonomije, kulture, umetnosti, obrazovanja, zaštite životne sredine, sporta i zabave.\nSlavko Ćuruvija Fondacija se fokusira na tri oblasti rada u kojima pruža podršku: razvoj lokalnih medija, podrška istraživačkom novinarstvu, kao i podrška obrazovanju mladih novinara.\n1. Razvoj lokalnih medija – Cilj rada u ovoj oblasti je podrška lokalnim medijima da ostvare nezavisnost i samoodrživost kroz izradu kvalitetnog i relevantnog lokalnog sadržaja. Ovo ćemo ostvariti kroz:\n1) Davanje grantova – Davanje grantova za projekte kojima će biti istražene priče koje se na drugi način ne bi našle na programu lokalnih stanica ili novina, kao i delimičnim finansiranjem troškova medijskih organizacija.\n2) Podršku pilot projekata u lokalnim zajednicama – Za razliku od drugih donatorskih organizacija u Srbiji, Slavko Ćuruvija Fondacija će pružati podršku novim i neformalnim medijima. Ovde se pre svega misli na veb portale, online radio stanice, blogove i slično.\n3) Edukaciju urednika i menadžmenta medija – Fondacija će kroz treninge pomagati medijima u boljem upravljanju svojim resursima i u pronalaženju novih načina da se postigne samoodrživost na tržištu koje prolazi kroz ekonomsku krizu. SCF će takođe pomoći lokalnim medijima kroz obuku za novinare i urednike.\n4) Pružanje tehničke pomoći – Kroz različite projekte Fondacija će podržati medije u nabavci opreme koja im je neophodna ili finansirati trening za ljude koji će izraditi i održavati veb prezentacije i kanale na socijalnim mrežama.\n2. Podrška istraživačkom novinarstvu – Cilj ovog programa je unapređenje kvantiteta i kvaliteta istraživačkog novinarstva u Srbiji. Ovo ćemo ostvariti kroz:\n1) Davanje grantova – Grantovi se daju kako bi se pomoglo istraživačkim novinarima da organizuju svoja istraživanja i pokriju troškove rada na priči koju istražuju (putni troškovi, korišćenje medijskih arhiva i baza, različita tehnička podrška, i slično).\n2) Nagrade – Davanjem nagrada kao vid promocije istraživačkog novinarstva i istraživačkih novinara koji su radili na pričama.\n3) Podizanje svesti o važnosti istraživačkog novinarstva – Podrška objavljivanju i emitovanju istraživačkih tekstova i priloga, PR aktivnosti, umrežavanje sa različitim zainteresovanim stranama u zemlji i inostranstvu.\n3. Stipendije i podrška obrazovanju mladih novinara – Stipendije će pomoći pre svega mladim novinarima da steknu iskustvo kroz rad sa iskusnijim kolegama iz zemlje i inostranstva, kako bi naučili više o istraživačkom novinarstvu i o kvalitetnom novinarstvu opšte.\n1) Treninzi – SCF će organizovati predavanja i radionice sa istaknutim profesionalcima u saradnji sa katedrama za novinarstvo različitih univerziteta u Srbiji, kao i posebnim radom u malim grupama za one koji pokažu izuzetan talenat.\n2) Stipendije – Najuspešniji studenti će dobiti stipendiju za probni rad u stranim redakcijama, a nakon toga i stipendiju za probni rad u nekoj od domaćih redakcija.


Bajern posustao u Vitoriji, u Milanu presudila četvrta četvrtina - Sportska centrala\nNaslovna Košarka Bajern posustao u Vitoriji, u Milanu presudila četvrta četvrtina\nBajern posustao u Vitoriji, u Milanu presudila četvrta četvrtina\n8 feb 2019. 23:27\nPobedama Baskonije i Olimpije iz Milana zaključeno je 22. kolo Evrolige.\nBajern je u Vitoriji držao priključak gotovo tri četvrtine, u nekoliko navrata imao i prednost, doduše ne veću od 2 poena, ali je u finišu treće deonice popustio i dozvolio Baskoniji da pred ulazak u odlučujućih 10 minuta povede sa 59:53.\nU poslednjoj četvrtini prednost španskog kluba kretala se uglavnom između 6 i 10 poena, a Bajern nije imao snage da završnicu učini neizvesnijom. Džening je bio najefikasniji kod Baskonije sa 13 poena, Džouns je postigao 12, a Porijer 11 poena. Derik Vilijams je predvodio Bajern sa 18 poena, dok srpski košarkaši nisu bili previše zapaženi. Lučić je postigao 8, Dangubić 2 poena, a Stefan Jović nije bio u protokolu.\nDarušafaka je u Milanu imala poen prednosti na početku četvrtine četvrtine, ali je u poslednjih 10 minuta primila čak 30 poena i doživela novi poraz. Kuzminskas je bio najefikasniji u pobedničkoj ekipi sa 19 poena, Džejms je dodao 18, a Džerels 16 poena. Vladimir Micov je za 22 minuta ubacio 11 poena. Kod Darušafake najbolji je bio Daglas sa 21 poenom.\nOlimpija Milano – Darušafaka 90:78\nFenerbahče nemoćan: Micić i Larkin odveli Efes u finale [VIDEO]


Jasni principi raspodjele državne imovine - Klix.ba\nJasni principi raspodjele državne imovine\n4.4.2012. u 20:20\nZvonimir Kutleša sa Jonathanom Mooreom (Foto: SRNA)\nPredsjedavajući Komisije za državnu imovinu Zvonimir Kutleša i zamjenik ambasadora SAD u BiH Jonathan Moore istakli su tokom današnjeg sastanka da su vrlo jasni principi o raspodjeli državne imovine dogovoreni na nivou lidera šest političkih stranaka 9. marta u Banjoj Luci, kao i rokovi njihove implementacije.\nU saopštenju Vijeća ministara BiH navodi se da je Kutleša informisao Moorea o aktivnostima koje je Komisija već preduzela, kao i o dinamici rješavanja pitanja za koje je zadužena ova komisija. Moore je tokom sastanka ponudio Komisiji podršku Ambasade SAD u BiH na realizaciji dogovorenog, što je Kutleša sa zahvalnošću prihvatio.\nMoore i Kutleša su se saglasili će se saradnja nastaviti do okončanja postupka izrade sporazuma o raspodjeli državne imovine. Lideri šest političkih partija u BiH dogovorili su 9. marta u Banjoj Luci da Vijeće ministara BiH u narednih 90 dana izvrši popis državne imovine koja je bila predmet osporavanja odlukama visokog predstavnika, nakon čega će se u dodatnih 60 dana odlučiti koja je imovina potrebna organima BiH, a koja će pripasti Republici Srpskoj i Federaciji BiH, kantonima i opštinama.\nNastavljeno suđenje Jasku Gazdiću


KULTIM - književnost, poezija, stvaralaštvo, kultura » Blog Archive » DOBRICA ĆOSIĆ - DIV SRPSKE KNJIŽEVNOSTI\nDOBRICA ĆOSIĆ - DIV SRPSKE KNJIŽEVNOSTI\nPovodom smrti akademika Dobrice Ćosića i danas stižu reagovanja kulturnih institucija i strukovnih udruženja.\nPredsednik Matice srpske prof. dr Dragan Stanić ističe da je “otišao dobri div srpske književnosti, pisac po kojem se meri čitava jedna epoha u trajanju srpskog naroda”.\n“Dobrica Ćosić je bio vernik jedne političke ideje, ali se otvoreno, kritički suočio sa praktičnim efektima te vere, pa je morao da postane i grešnik i otpadnik. Baveći se sopstvenom ideološkom dramom on je, istovremeno, izlagao dubinske uvide u prirodu srpskog naroda, u njegov način mišljenja i doživljaja sveta, u njegovu kulturu. To što je ta kultura u najvećoj meri politička, to najviše govori o prirodi naše istorije i naše sudbine”, navodi se u saopštenju Matice srpske.\nStanić ocenjuje da su “Ćosićeva dela, koja su na taj način nastajala, osvetljavala mnoge muke i stradanja kroz koje je prolazio čitav srpski narod”.\n“Kada se sa vremenske udaljenosti bude gledala epoha iz koje sa toliko muka izlazimo, a još uvek ostaje nejasno u šta to ulazimo, njegova stvaralačka i misaona otvorenost i beskompromisnost ostaće kao trajni beleg koji nas neprestano opominje. Vreme u kojem sada živimo, on je već nazvao tuđim, ali i sada, a i ubuduće, vreme u kojem je on stvarao i mislio biće obeleženo upravo njegovom divovskom pojavom”, smatra Stanić.\nUdruženje književnika Srbije sa pijetetom ističe da je preminuo naš književni velikan, najistaknutiji član UKS-a.\nSvojim romanima, kakvi su “Koreni”, “Bajka”, “Deobe”, “Vreme smrti”, “Vreme vlasti” Ćosić je “bitno i sudbinski obeležio protekli dvadeseti i početak ovog veka”, naglašava UKS.\n“Svakako, kao pisac i intelektualac svojim shvatanjem i razumevanjem, ne samo književnosti i kulture, već i humanističke suštine svoje epohe, on je dao trajan doprinos našoj ukupnoj književnosti, posebno razmišljajući o koroziji moderne civilizacije, pogotovu našeg savremenog društva, još nestabilizovanog u neophodnim moralnim datostima i kontroverznim traganjima za demokratskim potpunijim ishodištem”.\n“O tome svedoče njegovi književni junaci i nezaboravni likovi, potekli iz Prerova - sela obgrljenog Moravom, koliko realnog i životodajnog, toliko imaginarnog, koje je nesumnjivo zavičaj svih njegovih verovanja i brigovanja - čežnje za višim životnim vrednostima, u znaku sudbinskih iskušenja ispunjenih mnogim pitanjima bez konačnih odgovora”, navodi se u saopštenju.\nĆosićevim odlaskom “preko visokog usudnog brega, naša književnost i UKS ostaju bez još jednog klasika čije impozantno delo po mnogo čemu iskazano samosvojnim umetničkim izrazom neće dugo biti prevaziđeno i nadmašeno”, ističe UKS.\nDobrica Ćosić je rođen 29. decembra 1921. u Velikoj Drenovi, kod Trstenika. Bio je pisac, romansijer i esejista, politički i nacionalni teoretičar, redovni član SANU. Bio je prvi predsednik SR Jugoslavije od 1992. do 1993. godine.\nPreminuo je juče u Beogradu, a sahrana će biti u utorak 20. maja u 14 sati na Novom groblju.


Vučićeva poruka nakon proglašenja nove Vlade – Nadlanu.com\nVučićeva poruka nakon proglašenja nove Vlade\nObjavljeno 27. apr 2014. / 19:52:01\nNakon sednice Skupštine na kojoj je izabrana nova Vlada, premijer Srbije Aleksandar Vučić je večeras građanima okupljenim ispred zgrade Narodne skupštine zahvalio na podršci i "zato što veruju u Srbiju" i poručio da će pošteno voditi Srbiju.\nVučić je rekao da neće obmanjivati narod, ali i da neće biti lako u narednom periodu.\n"Ali za neku godinu bićete srećni što smo ovaj posao zajedno obavljali. Bićete ponosni što ste učestvovali u svemu ovome. Srbija je mnoge prilike prokockala zato što su se političari dodvoravali narodu", rekao je Vučić.\nOn je istakao da će dati sve od sebe, a da će njegov kabinet pošteno, hrabro i odgovorno da vodi zemlju.\n"Obećavam da ćemo pošteno i odgovorno da vodimo zemlju da bismo mogli da slavimo bolju i uspešniju Srbiju. Srbija je propustila mnogo prilika jer su se političari samoudvarali svom narodu. Ja neću da vam govorim ono što vam je drago i lepo da čujete. I kada se budete ljutili, ja vas molim samo jednu stvar. Znajte da nikada ništa nećemo da ukrademo, i to što radimo radimo jer mislimo da je najbolje za naš narod", rekao je Vučić.\nIstakao je da je Srbija mnogo jača posle izbora i da Srbija danas može da ima svoj stav povodm važnim međunarodnih pitanja, kao i da je ovo mala zemlja ponosnog naroda koja će umeti da štiti svoje interese.\n"Nećemo da kukamo i nećemo da se žalimo. Idemo napred za normalnu i pristojnu Srbiju. Molim vas da prmenimo ono što je kod nas bilo loše. Imamo čemu da se nadamo, normalnoj i pristojnoj Srbji, to je ono za šta se zalažemo", naglasio je Vučić.\n"Sve od vas zavisi vi ste dopneli novu nadu i veru u Srbiju", naveo je Vučić.\nOko 10.000 pristalica SNS i građana okupilo se ispred Doma Narodne skupštine u Beogradu. Kako je za “Blic” potvrđeno ranije danas, put Beograda je posle podneva krenulo četiri autobusa iz Leskovca, dva iz Vlasotinca i po jedan iz Bojnika i Lebana, a naprednjaci iz Medveđe i Crne Trave su u prestonicu krenuli mini autobusima.\nU trosatnom ekspozeu u Skupštini Srbije, premijer Vučić je precizirao da su tri najvažnija zadatka njegovog kabineta reforma ekonomije koja podrazumeva i donošenje paketa reformskih zakona, razvoj privatnog sektora i konsolidacija budžeta smanjenjem troškova.\nParlamentarci su prethodno javnom prozivkom glasali i za premijera i članove nove vlade kao i njen program koji je danas u ekspozeu izneo Vučić.\nZa govornicom u Skupštini premijer je poručio u obraćanju poslanicima da želi rezultat za Srbiju te da je vreme da od Srbije prestanemo samo da tražimo i uzimamo, nego da joj damo sve što možemo.\nHor “Obilić” je nakon formiranja nove vlade Srbuje otpevao himnu “Bože pravde”.\nČlanovi kabineta premijera Vučića su:\n- Lazar Krstić, ministar za finansije,\n- Dušan Vujović, ministar privrede,\n- Snežana Bogosavljević Bošković, ministarka poljoprivrede i i životne sredine,\n- Zorana Mihajlović, potpredsednica vlade i ministarka saobraćaja, građevine i infrastrukture,\n- Aleksandar Antić, ministar energetike i rudarstva\n- Rasim Ljajić, potpredsednik i ministar trgovine, telekomunikacija i turizma\n- Nikola Selaković, ministar pravde,\n- Kori Udovički, potpredsednica i ministarka državne uprave i lokalne samouprave,\n- Vanja Udovičić, ministar za sport i omladinu,\n- Nebojša Stefanović, ministar unutrašnjih poslova,\n- Ivica Dačić, prvi potpredsednik vlade i ministar spoljnih poslova,\n- Bratislav Gašić, ministar odbrane,\n- Srđan Verbić, ministar prosvete, nauke i tehnoloskog razvoja,\n- Zlatibor Lončar, ministar zrdavlja\n- Aleksandar Vulin, ministar rada, zapošljavanja i borackih i socijalnih pitanja,\n- Ivan Tasovac, ministar kulture i informisanja,\n- Jadranka Joksimović, ministarka bez portfelja zadužena za EU,\n- Velimir Ilić, takođe ministar bez portfelja, zadužen za vanredne situacije.\nNovi premijer i ministri položili su danas zakletvu u Skupštini Srbije čime je počeo njihov mandat.


Otvorena nova poslovnica Parking servisa na Novom Beogradu\nTanjug 1. juna 2022. 14:35\nBEOGRAD – Javno komunalno preduzeće „Parking servis“ otvorilo je danas novu poslovnicu korisničkog servisa na Novom Beogradu, a otvaranju su prisustvovali zamenik gradonačelnika Goran Vesić i direktor preduzeća Andrija Čupković.\nU ovom savremeno opremljenom prostoru od 100 kvadrata korisnici će moći da regulišu sve usluge i obaveze koje imaju prema „Parking servisu“ i da dobiju informacije o uslugama koje ovo preduzeće pruža, saopštio je gradski Sekretarijat za informisanje.\nZamenik gradonačelnika Goran Vesić je istakao da je razlog otvaranja poslovnice to što na Novom Beogradu ima 8.000 zoniranih parking mesta.\n„U novembru je bilo oko 5.000 parking mesta i do sada smo zonirali novih 3.000 mesta uglavnom na zahtev građana u blokovima 19A, 21, 22 i 23. Nastavlja se zoniranje na Novom Beogradu i imaćemo zoniranih oko 13.000 parking mesta“, rekao je Vesić.\nNaglasio je da je suština Gradske uprave da bude bliska građanima i da mogu brzo i lako da završe svoje poslove tamo gde žive i da ne gube mnogo vremena.\n“ Parking servis je moderna kompanija koja ide ukorak sa vremenom, jer sada postoji i elektronska kartica zahvaljujući kojoj građani više ne moraju da idu u poslovnice već sve može da se završi jednim klikom sa računara“, naveo je Vesić.\nDodao je da postoji i aplikacija koja vodi do prvog slobodnog parking mesta i koja omogućava da se plati parkiranje karticom bez depozita što je još jedan način da građani ostvaruju svoja prava.\nPrema njegovim rečima ova poslovnica biće prilagođena osobama sa invaliditetom.\n“ Posebno sam ponosan što je ova kompanija inovativna i uvodi nove trendove u svoje poslovanje poput projekta Oko sokolovo. To je sistem koji će polako preuzimati većina gradova u Srbiji. On će od danas raditi u Čajetini, koja je preuzela ovaj sistem, a od prvog jula Oko sokolovo će raditi i u Nišu“, naveo je Vesić.\nKao veoma važno je naglasio to što je Oko sokolovo domaći sistem i softer koji prodaje Beograd i za koji su zainteresovani i drugi gradovi, ne samo u Srbiji.


Sok od narandže smanjuje rizik od demencije – Čuvaj zdravlje!\nSok od narandže smanjuje rizik od demencije\nUmjesto kafe, mnogo je bolje popiti čašu soka od narandže, savjetuju stručnjaci. Osim što krijepi organizam, sok od mnogima omiljenog citrusa smanjuje i rizik od demencije za gotovo 50 odsto jer povoljno djeluje na centralni nervni sistem, pokazuju rezultati nedavno objavljene studije Univerziteta u Bostonu.\nOsim vitamina C, sok od naranže sadrži i mnogo drugih sastojaka koji štite mozak, otkrili su naučnici Univerziteta u Bostonu, istražujući kako konzumiranje voća i povrća utiče na pojavu i razvoj nekih neuroloških oboljenja.\nStudijom, koja je trajala 20 godina, obuhvaćeno je 28.000 muškaraca, a rezultati pokazuju da su pripadnici jačeg pola – koji su svaki dan pili malu čašu soka od narandže – imali 47 odsto manji rizik za razvoj problema sa pamćenjem, praćenjem instrukcija ili snalaženjem u poznatim područjima, koji mogu da budu rani pokazatelji pada aktivnosti mozga i demencije.\nIshrana bogata antioksidansima kod njih je spriječila drastičnu degeneraciju mozga,do koje dolazi starenjem ćelija. U isto vrijeme, spriječava se nagomilavanje štetnih molekula ali i čuva potreban dotok krvi do mozga, naglašavaju naučnici.\nNutricionisti naglašavaju da je najbolje konzumirati svježe voće, zatim, ukoliko je to neophodno, svježe samljeveni plodovi uz dodatak vode, a ako želite da uživate u soku obavezno ga malo razblažite vodom.\nPrirodni recept protiv upornog kašlja


Korać: Srbija srlja u izolaciju 90-tih\nNaslovnica Sjeverni Sandžak Nova Varoš Korać: Srbija srlja u izolaciju 90-tih\nSjeverni Sandžak – Malo je vremena da vlast koja vuče sa sobom Srbiju u izolaciju na način devedesetih preokrene politiku srljanja u katastrofu, kaže predsjednik SDU Žarko Korać.\nOn je ocjenio da su sve snažnije antievropske snage u Srbiji i van nje koje bi se jako obradovale da ne dobijemo status kandidata.\nMi tražimo preokret u državnoj politici, jednu realističniju politiku prema Kosovu i nastavak evropskih integracija, rekao je Korać za Dnevnik.\nKorać je potpisnik deklaracije za Prekoret grupe stranaka, nevladinih organizacija i uglednih javnih ličnosti, koju predvodi LDP.\nOn tvrdi da je malo vremena ostalo „da se vlast, koja klizi i vuče sa sobom Srbiju u izolaciju na način devedesetih, prenese i preokrene politiku pasivnog srljanja u katastrofu”.\nKorać je ocjenio da su snažnije antievropske snage i u Srbiji i van nje koje bi se jako obradovale da ne dobijemo status kandidata, koje ne žele Srbiju u Evropskoj uniji, već žele bliskost sa Rusijom ili nešto slično, žele izolaciju, ma koliko to bila kratkovida politika.\nPovodom ocjene šefa diplomatije Vuka Jeremića da je apel za preokret poziv na kapitulaciju, Korać je rekao da je zabrinjavajuće da ministar spoljnih poslova daje izjave koje jako podsjećaju na one krajem 90-tih godina prošlog vijeka: da se svaki alternativni politički prijedlog definiše kao kapitulacija i izdaja.\nPrema njegovim riječima, Jeremić nastavlja kontinuitet politike koja je dovela do kapitulacije, a optužuje one koji traže promjenu te politike da je to kapitulacija.\nNa konstataciju da predsjednik naprednjaka Tomislav Nikolić daje prioritet Kosovu u ideji „i Kosovo i EU“, Korać je rekao da je poruka Tomislava Nikolića: „Ja bih bolje sprovodio politiku Borisa Tadića od njega samog. Dakle: i Kosovo i Evropa, ali ja bih to uradio kako treba”.\n“Nažalost, ja mislim da je Tadić uradio tačno onako kako je htio, i ušao je u ovaj ćorsokak u kome se sada nalazi. Sada smo vrlo blizu politike „ni Evropa ni Kosovo“, ali se nadam da, ipak, na kraju neće tako i biti. Kosovo smo već izgubili, a sada možemo da izgubimo i Evropu, da 9. decembra ne dobijemo formalni status kandidata za prijem u EU”, rekao je Korać.


Lični podaci su informacije koje vas identifikuju, kao što je ime, e-mail ili poštanska adresa. Beiersdorf ne sakuplja vaše lične podatke osim kada posebno navedete te podatke (npr. kada se prijavljujete za elektronske biltene, učestvujete u istraživanju, na konkursu ili lutriji, naručujete uzorke ili brošure ili tražite informacije) i pristanete na njihovu upotrebu.\nDa bismo to učinili, Beiersdorf će možda morati vaše lične podatke da prenese drugim kompanijama u okviru svetske Beiersdorf grupe ili spoljnim pružaocima usluga za dalju obradu podataka. Pružaoci usluga mogu, na primer, biti angažovani pri isporukama pošiljki, distribuciji reklamnog materijala ili u okviru konkursa. Beiersdorf traži od tih strana da lične podatke obrađuju u skladu sa našim uputstvima i ovim obaveštenjem o zaštiti podataka.\nZa bilo kakvo drugačije prenošenje ličnih podataka, npr. prenošenje vaših podataka za registraciju na našem sajtu, nekom društvenom sajtu treće strane ili internet službi kao što je Fejsbuk ili Tviter, potreban je vaš prethodni izričit pristanak. Beiersdorf garantuje da neće prodavati ili iznajmljivati vaše lične podatke trećoj strani. Možda ćemo, ipak, morati da otkrivamo informacije o vama ako to zakon ili obavezujući propisi zahtevaju.\nOvaj veb-sajt koristi Google Analytics, internet analitički servis kompanije Google Inc. ("Google"). Google Analytics koristi kolačiće, odnosno tekst fajlove koji se nalaze na računaru i pomažu u analizi upotrebe sajta od strane korisnika. Informacije koje se na taj način prikupe Google šalje do servera u SAD, gde ih i skladišti. Želimo da napomenemo da Google Analytics na ovom veb-sajtu uključuje kod "gat._anonymizelp();" kako bi se osiguralo anonimno registrovanje IP adresa (tzv. IP maskiranje). Zbog anonimne registracije IP adresa na ovom veb-sajtu, Google skraćuje vašu IP adresu na teritoriji EU i članica Evropske ekonomske zajednice. Cela IP adresa se samo u izuzetnim slučajevima prenosi na Google server u SAD i tamo skraćuje.\nGoogle Analytics takođe koristimo za analizu podataka iz AdWordsa ili bilo kojih kolačića iz "DoubleClicka" u statističke svrhe. Ako to ne želite, možete deaktivirati ovu opciju uz pomoć aplikacije Ad Preferences Manager (http://www.google.com/settings/ads/onweb/?hl=en).


K. Pantić: Rešenja očekujemo od Srbije\nPredsednik Skupštine opštine Kosovska Mitrovica Krstimir Pantić izjavio je da građani na severu Kosova od države Srbije očekuju da jasno saopšti šta se očekuje od Srba na Kosovu i Metohiji i šta će učiniti da zaštiti svoj narod.\n“Mi ne možemo kao predstavnici naših građana da preuzmemo obavezu da rešavamo pitanje sudbine Kosova i Metohije. Ne želimo da radimo ništa bez naše države jer nam je jedini prijatelj koji imamo, bez obzira na povremena neslaganja na način koji se određene stvari rešavaju’, rekao je Pantić u izjavi KIM radiju. On je istakao i da Srbi nemaju nameru da uklone, kao i da će telima braniti barikade koje se u tom gradu nalaze na tri lokacije. “Predstavncima KFOR-a rekli smo da su građani čvrsto rešeni da ne dozvole da se barikade uklone i njima, ali i EULEKS-u, međunarodnoj zajednici i Albancima, pokazali smo da nećemo odustati od svojih cljeva’, kazao je predsednik opštine Kosovska Mtrovica. “Jasno smo im preneli da u našem mirnom otporu nećemo koristiti nasilne metode i oružje, već ćemo isključivo svojim telima branti naš prostor’, kazao je Krstimir Pantić. Pantić je objasnio da u gradu postoje tri barkade koje su građani samoinicijativno postavili 16. septembra nakon najave vlasti u Prištini da će kosovski policajci i carinici, uz EULEKS-a i KFOR-a, preuzeti administrativne prelaze Jarinje i Brnjak. Barikada se nalazi na glavnom mostu na Ibru, koji spaja severnu i južnu Mitrovicu. Šljunak je istovaren na putu između Zvečana i Kosovske Mitrovice, kao i u blizini takozvanog istočnog mosta. Prema rečima Pantića, na tim barikadama građani dežuraju na smenu 24 časa. Na izlazu iz Kosovske Mitrovice prema Zvečanu saobraćaj se odvija jednom kolovoznom trakom, a jedna od ulica koja vodi prema Bošnjačkoj mahali u potpunosti je blokirana. Prema Pantićevim rečima snabdevenost osnovnim životnim namirnicama je relativno dobra i one se u Kosovsku Mitrovicu dopremaju alternativnim putevima između Srbije i Kosova i Metohije. “Činjenica je da nestaje nafta i to otežava rad naših komunalnih javnih preduzeća, a takođe imamo preblema sa snabdevenošću Zdravstevenog centra u Kosovskoj Mirovici jer se zalihe lekova smanjuju’, rekao je Pantić


Vatra - Blic Online\nBUKTINJA NA AUTO-PUTU Gori automobil kod Bubanj potoka (FOTO)\nU večernjim satima zapalio se automobil na izlazu iz Beograda kod Bubanj potoka, a prema nezvaničnim informacijama, niko nije povređen.\nNesreća na putu: Vatra guta kamion u Tešnju (VIDEO)\nU Tešnju je jutros izbio požar na kamionu.\nKiša gasi požare u Jablanici: Još uvek aktivna vatra u Konjicu i Stocu\nJutrošnjim padom kiše na požarištu Donja Jablanica - Plasa došlo je do stabilizacije požara.\nVatrogasci na terenu: Prate se požari na području Bileće, Ljubinja i Gacka\nU protekla 24 časa u Republici Srpskoj su i dalje aktivni požari na području Hercegovine, informacije su iz područnih operativno-komunikacionih centara Republičke uprave civilne zaštite i ostalih subjekata koji se bave zaštitom i spasavanjem ljudi i materijalnih dobara.\nPožar koji je sinoć "progutao" kineski tržni centar na Novom Beogradu bukteo je i do ranih jutarnjih sati. Kako javlja reporter "Blica" sa lica mesta, vatrogasci su i u 6 sati jutros bili na licu mesta u punom sastavu, ali sada gase žarišta unutar samog centra. Kako je saopšteno situacija je nakon dramatične noći konačno "pod kontrolom".\nIako je delovalo na momenata da se požar u Bloku 70 na Novom Beogradu stabilizovao, tako je ponovo vatra buknula, a vatrogasci se grčevito bore da obuzdaju vatrenu stihiju.\nSibirom besne šumski požari, a više od 700 naselja se GUŠI U GUSTOM DIMU\nGust dim prekrio je stotine sibirskih sela zbog vatrene stihije koja i danas besni u ovom regionu Rusije bogatom šumama.\nPOŽAR U RUSIJI Jedna osoba poginula, dve povređene\nCRNA GORA SE BORI SA POŽARIMA Vatrena stihija preti kućama u Katunskoj nahiji\nSituacija sa požarima u Katunskoj nahiji se pogoršava, vatra se približava kućama, a postoji opasnost da se otvore nova žarišta, pa su se cetinjskim vatrogascima pridružile kolege iz Kotora i Budve, kao i građani Cetinja koji su se dobrovoljno prijavili, rekao je načelnik Službe zaštite i spasavanja Cetinje Miloš Ćećanović.\nVeliki požar na području opštine Tomislavgrad preti kućama u naseljima Roško Polje, Zidina, Korita i Gornji Brišnik, dok se požar na području Stoca kreće prema naseljenim mestima Zaušje, Stupišta i Podosoje, potvrđeno je Srni u Federalnoj upravi civilne zaštite.


Faktor | Jelena Trivić: Dug entiteta RS je skoro sedam milijardi KM\nJelena Trivić: Dug entiteta RS je skoro sedam milijardi KM\n03.08.2019. / 14:06\nPDP-ova zastupnica je izjavila da je prosječan priliv stranih investicija u protekle četiri godine oko 120 miliona KM, što je, dodaje, na nivou statističke grešk\nZastupnica PDP-a u Narodnoj skupštini RS-a Jelena Trivić tvrdi da je ukupan dug tog bh. entiteta skoro sedam milijardi KM, a ne 5,8 milijardi.\nGovoreći o aktuelnoj ekonomskoj situaciju u entitetu RS, Trivić je na konferenciji za novinare u Banjoj Luci kazala da "vlast u RS-u ne uključuje dug zdravstvenog sistema koji prelazi milijardu KM".\n- Ukupno dugovanje javnih zdravstvenih ustanova u 2015. godini iznosilo je 513 miliona KM, a sa 31. martom ove godine iznosi 631 milion KM. Kada uključimo dugovanja Fonda zdravstvenog osiguranja, to znači da zdravstveni sistem ima dug koji prelazi milijardu KM - pojasnila je Trivić.\nPDP-ova zastupnica je izjavila da je prosječan priliv stranih investicija u protekle četiri godine oko 120 miliona KM, što je, dodaje, na nivou statističke greške. Kazala je i da podaci Poreske uprave ukazuju da su u tom bh. entitetu zaposlena 251.252 radnika, a za 37.000 nisu uplaćivani doprinosi za zdravstveno osiguranje.\nOna smatra da "vlast mora da rješava ove probleme, a ne da se bavi općim političkim temama od kojih niko nema koristi".\nOdgovarajući na pitanje da li je tačno da će Perica Bundalo biti smijenjen sa mjesta šefa Kluba zastupnika i da će ona zauzeti njegovo mjesto, Trivić je rekla da to prije Glavnog odbora PDP-a neće komentirati.\nJelena TrivićPDPRepublika Srpska


Ovako se narušava sigurnost BiH\nNATO je odlučan u namjeri da zemljama Balkana pomogne da sprovedu reforme za dobrobit građana, što nije lak put.\n– Zapadni Balkan je prešao dug put od sukoba 1990-ih, ali nedavno smo vidjeli porast tenzija, kako na Kosovu, tako i u Bosni i Hercegovini, sa agresivnijom retorikom, zaustavljenim reformama i stranim akterima koji rade na podrivanju napretka, navodi Stoltenberg.\nOn dodaje da će NATO nastaviti da promoviše stabilnost, bezbjednost i saradnju u regionu, uključujući i svakodnevni rad naše misije KFOR-a na Kosovu pod mandatom UN-a i naših kancelarija u Sarajevu i Beogradu.\nNaša saradnja sa Evropskom unijom ostaje saradnja od suštinskog značaja i nastavićemo da radimo zajedno na očuvanju stabilnosti i podršci reformama.\n“Svaki pokušaj slabljenja institucija na državnom nivou samo će narušiti sigurnost Bosne i Hercegovine. To će takođe imati negativne posljedice po njenu ekonomiju i regionalnu stabilnost.\nDakle, potpuno smo posvećeni nastavku podrške svim naporima da se promovišu reforme i da se obezbijedi efikasno funkcionisanje državnih institucija.\nPozivamo političke lidere da rade konstruktivno i da pokažu političku volju za dobrobit svih u Bosni i Hercegovini u unapređenju evroatlantskih aspiracija, naveo je Stoltenberg, prenose Vijesti.ba.\nNEWER POSTKoSSev: Albanija je od 1. januara u Savjetu Bezbjednosti UN – uz pomoć glasa Srbije; Olta Džačka: Kosovo je za Albance sveta stvar, posebno ćemo se baviti zadatkom priznanja članstva Kosova u UN\nOLDER POSTZgrada parlamenta u plamenu: Vatra progutala krov


Srbija na Bijenalu u Veneciji sa projektom Ivana Grubanova\nBEOGRAD - Srbiju će na 56. venecijanskom Bijenalu savremene umetnosti sledeće godine predstavljati projekat "Ujedinjene mrtve nacije", autora Lidije Merenik i Ivana Grubanova, rečeno je na današnjoj konferenciji za novinare.\nU pitanju je podna instalacija koja će biti izvedena na čitavoj površini poda Paviljona i koju će činiti materijalni ostaci performativnog procesa izlaganja dejstvu mešavine hemikalija i boje 100 državnih zastava, zemalja koje su prestale da postoje u 120 godina dugoj istoriji Bijenala u Veneciji.\nInstalacija podrazumeva izlaganje zastava i njihovih otisaka, grupisanih na podu tako da bude jasna njihova kauzalna veza, objasnio je umetnik.\n"Posetioci Paviljona će se slobodno kretati između tih podnih kompozicija, odnosno gaziće po islikanim površinama", rekao je on i dodao da rad prikazuje kreiranje slika na sirovom platnu uz pomoć zastava koje ujedno služe kao modeli, oruđe i slikarski materijal.\nNa belini unutrašnjih zidova Paviljona nalaziće se bela trodimenzionalna slova sa nazivima i navedenim godinama trajanja svake države, odnosno nacije čije su zastave i njihovi otisci obihvaćeni instalacijom, a po uzoru na natpis "Jugoslavia" na pročelju fasade sada Paviljona Republike Srbije.


Odgovarajući stavovima humanističke psihologije, razvojnog potencijala deteta - kao i u priznavanju njihovih snaga, kao i njihovih hendikepa, i važnosti odnosa terapeut-dete su centralni faktori u Orff-ovoj terapiji. Osnova Orff-ove filozofije je verovanje da je razvoj muzike predodredjen u životu svakog pojedinca. Orff muzikoterapija je aktivni oblik muzičke terapije koji koristi veštine i sposobnosti dece s određenim teškoćama u razvoju, a razvila se na osnovu kliničkog iskustva. Za tu terapiju karakteristično je njeno interatkivno i multisenzorno delovanje. Muzička sredstva u ovoj metodi su govor, ritam, gest, mimika, melodija, pokret i rukovanje Orff-ovim instrumentima. Primenom ove terapije ciljno se pospešuje opuštanje i koncentracija, razvoj percepcije (taktilne, akustičke, prostorne, optičke) i kordinacija. Orff muzikoterapija, već preko 20 godina, uspešno se primenjuje u referentom dečijem centru za decu i omladinu sa smetnjama u razvoju u Minhenu.\nJak naglasak na socijalnu integraciju i uključenost roditelja u terapijski proces koji se nalazi u socijalnoj pedijatriji takođe utiče na teorijske osnove. Poznavanje razvojne psihologije stavlja u perspektivu kako razvojne teškoće utiču na dete, kao i njihova socijalna i porodična sredina.\nOsnova za interakciju u ovoj metodi je poznata interakcija u kojoj se terapeut susreće sa detetom na svom nivou i reaguje u skladu sa njihovim inicijativama, kombinujući humanističke i razvojne filozofije psihologije. Uključivanje roditelja u ovu vrstu interakcije tako što će direktno učestvovati ili posmatrati tehnike terapeuta, roditelje opskrbljuje idejama o tome kako da na odgovarajući način komuniciraju sa svojim detetom, čime se neguje pozitivan odnos roditelj-dete.\nMuzika je odigrala važnu ulogu u istraživanju suočavanja sa autizmom, uglavnom u dijagnostici, terapiji i bihevioralnim sposobnostima prema naučnom članku koji su napisali Thenille Braun Janzen i Michael H. Thaut. Ovaj članak je zaključio da muzika može pomoći autističnim pacijentima da usavrše svoje motoričke sposobnosti i veštine pažnje, kao i zdrav razvoj neurološke komunikacije i veštine interakcije. Muzička terapija je takođe dala rezultate pozitivnim poboljšanjem selektivne pažnje, proizvodnje govora i obrade jezika i akvizicije kod autističnih pacijenata.\nMuzikoterapija ima višestruke koristi koje doprinose očuvanju zdravlja i težnji ka rehabilitaciji dece. Napredna tehnologija koja može pratiti kortikalnu aktivnost nudi pogled na to kako se muzika angažuje i proizvodi promene u mozgu tokom percepcije i produkcije muzičkih nadražaja.\nMuzikoterapija, kada se koristi sa drugim metodama rehabilitacije, povećala je stopu uspešnosti senzomotorne, kognitivne i komunikativne rehabilitacije. Postizanje cilja fizičke rehabilitacije zasniva se na postojećoj motivaciji i osećanju deteta prema muzici i njihovoj posvećenosti da se uključe u smislene napore.\nMuzikoterapija koja se koristi u rehabilitaciji dece je imala značajan naglasak na senzorimotornom razvoju, uključujući ravnotežu i položaj, lokomociju, agilnost, pokretljivost, opseg pokreta, snagu, lateralnost i usmeravanje. Muzika može da motiviše i pruži osećaj distrakcije. Utvrđeno je da ritmički stimulansi pomažu u balansiranju treninga za one sa povredom mozga.


subota, dec 04 2021\n* Učešće poslovnih subjekata sa bar jednom vrstom inovacija iznosi 54,79%. Inovativno je više od 69% velikih poslovnih subjekata, oko 58% srednjih poslovnih subjekata, dok je među malim poslovnim subjektima oko 54% inovativno - objavio je juče Republički zavod za statistiku Republike Srbije\nInovativne aktivnosti su gotovo isto zastupljene kod poslovnih subjekata koji se bave proizvodnim i uslužnim delatnostima, inovacije je uvelo više od 54% poslovnih subjekata. U smislu regionalne zastupljenosti, inovacije proizvoda i procesa imaju učešće iznad 45%, ali su neravnomerno zastupljene po regionima.\nRegionalna zastupljenost inovacija proizvoda i procesa kreće se u rasponu od 46,5% (Beogradski region) do 10% (Region Južne i Istočne Srbije). U strukturi prihoda poslovnih subjekata inovatora dominira učešće prihoda od prodaje nepromenjenih ili zanemarljivo malo promenjenih proizvoda i iznosi više od 86%.\nUčešće od prodaje proizvoda/usluga koji su novi za poslovni subjekat i učešće od prodaje proizvoda/usluga koji su novi na tržištu zbirno iznosi oko 14%.\nViše iz ove kategorije « Fondacija Ana i Vlade Divac: Kako rodno zasnovana diskriminacija utiče na mentalno zdravlje u poslovnom okruženju


, 7. oktobar 2020\nOpština Boljevac je kroz projekat „EU podrška unapređenju uslova života Roma“ formirala Mobilni tim za inkluziju Roma. Opštinskom odlukom je formirano ovo stručno telo Opštinskog veća koje broji sedam članova, među kojima su koordinator za romska pitanja i predstavnici centra za socijalni rad, doma zdravlja, nacionalne službe za zapošljavanje, obrazovnih i organizacija civilnog društva. Opština je svakoj od institucija i organizacija koje su uključene u rad Mobilnog tima uputila zvaničan dopis da imenuje članove koji će ih predstavljati u radu ovog tela.\nMobilni tim je svojevrsno „vezivno tkivo“ različitih institucija i ustanova koji radi na unapređenju međusektorske saradnje u Boljevcu, a njegov cilj je da obezbedi bolju dostupnost usluga i ostvarivanje prava Romkinja i Roma koji žive na teritoriji opštine.\nU narednom periodu, Mobilni tim će raditi na pripremi novog lokalnog akcionog plana (LAP) za socijalnu inkluziju Romkinja i Roma. Do sada su prikupljeni demografski i socio-ekonomski podaci o tri podstandardna romska naselja– Bogovina, Gaj i Lukovo, a ove informacije biće iskorišćene kao osnova za procenu potreba i pripremu novog LAP-a. Prema popisu iz 2011. godine, na teritoriji opštine živi oko 2.2%, odnosno 287 pripadnika romskog stanovništva.\nPrethodni LAP koji je opština usvojila obuhvatao je period od 2014 – 2019. godine i predstavljao je konkretizaciju strategije održivog razvoja Opštine Boljevac koja je doprinela poboljšanju položaja života Roma na teritoriji opštine.\nNovim lokalnim akcionim planom biće obuhvaćeni svi izazovi sa kojima se suočavaju pripadnici romske zajednice, i sadržaće skup mera i aktivnosti koji treba da dovedu do unapređenja ostvarivanja prava i povećanja socijalne uključenosti Romkinja i Roma. Definisanjem mera LAP-a, lokalna samouprava će nastojati da unapredi položaj Roma u oblasti stanovanja, zdravstva, obrazovanja i zapošljavanja. LAP predstavlja organizovan napor da se vrlo složena i brojna pitanja Roma u opštini Boljevac rešavaju na efikasan način i uz mobilizaciju svih raspoloživih ljudskih i materijalnih resursa. Novi lokalni akcioni plan će obuhvatati period od 2021-2024. godine.\nMobilni tim će dobiti punu podršku Projekta prilikom prikupljanja podataka i tokom procesa izrade LAP-a, a kroz obuke koje su planirane za članove mobilnog tima, uporedo će se raditi na podizanju kapaciteta čitavog tima.\nPored toga, na osnovu identifikovanih potreba opštine, tim stručnjaka angažovanih na Projektu radi na pripremi tehničke dokumentacije za realizaciju stambenih rešenja, odnosno stambene zgrade sa 28 stanova koja bi trebalo da primi 112 stanara (što je skoro 40% od ukupnog broja romskog stanovništva na teritoriji opštine). Na ovaj način bio bi rešen najveći deo potreba opštine za smeštajem romskih porodica, a sve sa ciljem unapređenja uslova života Roma i Romkinja u Boljevcu.\nBoljevac podršku dobija u okviru projekta „EU podrška unapređenju uslova života Roma“, čija je vrednosti 2.681.290 evra. Projekat finansira Evropska unija, kofinansira Vlada Republike Srbije, a ima za cilj održivo unapređenje socijalne inkluzije Romkinja i Roma kroz dalje ulaganje u održive oblike stanovanja, veću dostupnost obrazovnog sistema romskoj deci i jačanje nacionalnih mehanizama inkluzije Romkinja i Roma na lokalnom nivou.\nKorisnici projekta su Ministarstvo građevinarstva, saobraćaja i infrastrukture, lokalne samouprave i Kancelarija za ljudska i manjinska prava. Projekat sprovodi konzorcijum koji predvodi KPMG. Telo za ugovaranje ovog projekta je Ministarstvo finansija, Sektor za ugovaranje i finansiranje projekata iz sredstava EU.


Rima Fakih-prva muslimanka Mis SAD\nPobednica ovogodišnjeg izbora za Mis SAD, Rima Fakih je Amerikanaka rodjena u Libanu i ujedno prva muslimanka koja je osvojila tu nagradu. Iz grada Dirborna u Mičigenu, u kojem živi, stiže podrška, ali su neki ipak izrazili zabrinutost jer su provokativne fotografije i sama manifestacija izbora za mis, u suprotnosti sa konzervativnom muslimanskom verom. U intervjuu za Glas Amerike, Rima Fakih govori o tome kao i njenim daljim planovima da kasnije ove godine predstavlja Sjedinjene Države na takmičenju za Mis Univerzuma.\nOna je rodjena u Libanu, odrasla u Njujorku ali Dirborn u Mičigenu je mesto koje ovogodišnja Mis SAD, Rima Fakih naziva domom.\n“Ako odete iz Libana i preselite se u Dirborn, imate osećaj kao da ste još uvek tamo”.\nDirborn je grad na prvom mestu u Americi po broju naturalizovanih Arapa koji u njemu žive i Fakih uživa punu podršku svoje zajednice.\n“Ljudi su skeptični po pitanju uspeha američkih Arapa ili američkih muslimana”.\nImad Hamad, regionalni direktor komiteta za borbu protiv diskriminacije američkih Arapa jedan je od najvatrenijih Riminih obožavalaca u Dirbornu. Nekoliko dana posle proglašenja pobednice ovogodišnjeg takmičenja za Mis SAD, telefon u Hamadovoj kancelariji i dalje neprekidno zvoni. Novinari širom sveta žele da čuju kakav je Hamadov stav u vezi sa Riminim uspehom.\n“Mi smo nacija imigranata i činjenica da jedna imigrantkinja ima šansu da postane Mis Amerike samo pokazuje prave američke vrednosti i čini nas ponosnim što smo Amerikanci”.\nAli sa druge strane, muslimani su pokrenuli pitanje vere Rime Fakih. Ona potiče iz porodice šiita i neki smatraju da Rima ne zastupa prave vrednosti muslimanske vere jer je tokom takmičenja nosila kupaći kostim. Fotografije na kojima se vidi kako Rima provokativno igra još pre nego što je postala Mis, takodje su izazvale polemike.\n“Ne znam zašto bi neko pomislio da ona predstavlja muslimane. Muslimani se ne ugledaju na nju”.\nPojedini muslimani kritikuju Rimu zbog pojavljivanja u kupaćem kostimu\nOsama Siblani izdaje list “Američko-arapske vesti” u Dirbornu. Pobeda Rime na izboru za Mis je velika vest za njegovo nedeljno izdanje, i pored toga što on ne smatra da muslimani treba da se ugledaju na Fakih ipak misli da nije fer da se njena vera dovodi u pitanje.\n“To je takmičenje u lepoti i oni imaju svoja pravila pri izboru za Mis SAD, ali ni jedno od tih pravila nije religija niti etnička pripadnost”.\nU intervjuu za Glas Amerike, Fakih je objasnila svoj stav po tom pitanju.\n“Ja sam rodjena u muslimanskoj porodici, ali isto tako imam rodjake koji su katoličke i drugih vera. Otac nas je odgajio u liberalnom duhu i religija nas ne definiše. Mi sebe nazivamo liberalnim muslimanima, a takvih ima još mnogo”.\nImad Hamad kaže da bi čak i konzervativni muslimani trebalo da podrže njen uspeh.\n“Čak ni oni koji se striktno pridržavaju vere i koji se ne slažu sa konceptom izbora za mis, isto kao što se ne slažu sa konceptom da se jede svinjetina, kockanjem ili konzumiranjem alkohola, dakle ni oni ne umanjuju značaj ove važne uloge i vrednosti koje ona ima u popravljanju sveukupnog imidža Arapa, pogotovo posle nacionalne tragedije 11. septembra”.\nFakih kaže da želi da pomogne u menjanju imidža Amerikanaca arapskog porekla i da će bez obzira gde je put odvede, ostati verna svojim korenima i zemlji koju sada naziva domom.\n“Ova zemlja je i dalje sagradjena na temeljima slobode i otvorenih mogućnosti i svi smo jednaki bez obzira odakle dolazimo. Moj otac uvek kaže da ne znaš ko si ako ne znaš odakle si i ja mislim da sam ja odličan primer za to”.\nSledeća stanica Rime Fakih biće takmičenje za Mis Univerzuma u Las Vegasu u avgustu.


SAD: Ekonomsko osnaživanje izbeglica - Društvo - Dnevni list Danas\nPočetna » Društvo » SAD: Ekonomsko osnaživanje izbeglica\narhiva Foto: FoNet AP\nAmerički ambasador u Srbiji Kajl Skat će danas, povodom Dana izbeglica, posetiti korisnike Regionalnog stambenog programa u Ilincima u opštini Šid.\nSkat će sa komesarom za izbeglice Vladimirom Cucićem i predstavnikom Katoličke službe za pomoć za Evropu Markom D’Silvom razgovarati sa bivšim izbeglicama iz Hrvatske koji trenutno grade trajna stambena rešenja i sami se izdržavaju delom zahvaljujući američkoj podršci.\nNa terenu bivše izbeglice, koje su ranije dobili pomoć od SAD, bez naknade pomažu drugima doprinoseći na taj način svojoj zajednici, navodi se u saopštenju.\nKatolička služba za pomoć je obezbedila besplatnu pravnu pomoć za oko 30.000 ljudi i donacije za projekte ekonomskog osnaživanja za 1.700 korisnika.\nSjedinjene Države su do sada donirale 20 miliona dolara za rešavanje stambenih problema izbeglih i raseljenih lica sa prostora bivše Jugoslavije u okviru regionalnog stambenog projekta.


Kompanija Gugl je i ove godine pokrenula svoju poznatu aplikaciju Tragač za Deda Mrazom koja sadrži nove igrice. Tragač za Deda Mrazom podstiče učenje prazničnih iskustava na zabavan način.\nPreveo: Aleksandar Tošić\nGugl je pokrenuo godišnji Tragač za Deda Mrazom svakog dana se pojavljuje nova igrica. Ovo je dvanaesta godina kako je Gugl pokrenuo interaktivni sajt Božićni tragač i ove godine sajt se fokusirao na učenje uz igrice koje pokazuju osnovne vještine kodiranja i učenje jezika. Praćenje je počelo uživo na Badnje veče, dozvoljavajući ljudima da vide gdje se Deda Mraz nalazi na njegovom putovanju.\nKada se vreme Božića približi, ljudi širom svijeta sa nestrpljenjem otvaraju kalendare da zabilježe odbrojavanje. Sada je Gugl pokrenuo vlastitu verziju kalendara u formi Tragača za Deda Mrazom, a u pitanju je interaktivni i obrazovni sajt.\nIako ovo nije prvi put da je Gugl pokrenuo tragač, ovogodišnja verzija ima nekoliko novina, uključujući nove igrice i još veći fokus na učenju.\nOvaj sajt je pokrenut prvog decembra, sa otvaranjem virtuelnog sela Deda Mraza, kompletiranog sa pokretanjem odbrojavanja do Božića na vrhu stranice. Svakog dana selo otključava novu igricu ili doživljaj koji dozvoljava posjetiocima da nauče novu vještinu ili da se jednostavno zabave.\nVećina igrica će biti bazirana na učenju, uključujući vježbanje osnovnih vještina kodiranja, testove iz geografije i učenje različitih jezika.\nU poruci na njihovom sajtu, Gugl ističe: „Prvi put, sa velikim uzbuđenjem, predstavljamo bogatu edukativnu stranicu, koja sa lakoćom dozvoljava nastavnicima da pronađu edukativne igrice i odgovarajuće naučne projekte, sve na jednom mjestu“.\nOd igrica koje uvode u osnovne koncepte kodiranja do globalnih prazničnih predanja, Guglov Tragač za Deda Mrazom podstiče učenje prazničnih iskustava na zabavan način.\nDruge igrice na sajtu su tu zbog zabave, kao što je Deda Mrazov selfi, koja posjetiocima dozvoljava da promjene fizički izgled Deda Mraza.\nNa Badnje veče tragač je krenuo uživo, dozvoljavajući fanovima širom svijeta da prate Deda Mrazov napredak na desktop verziji sajta, mobilnoj verziji (Android/iOS), Android aplikaciji, Android TV aplikaciji ili preko Chromecast aplikacije.\nGuglov Tragač za Deda Mrazom nije jedini koji postoji – Sjeverno Američko vazdušno odbrambeno zapovjedništvo (NORAD) takođe je pokrenulo vlastiti tragač ponovo ove godine.\nDok je Guglov tragač počeo da prati Deda Mraza tek od 24. decembra, NORAD-ov tragač dozvoljava posjetiocima da vide gdje se on nalazi tokom cijelog decembra, iako izgleda da je Deda Mraz još uvijek na Sjevernom polu.\nNORAD prati Deda Mrazova kretanja iz svemira još od 1955. godine, kada su jednom reklamom ohrabrivali djecu da daju broj telefona Deda Mrazu.\nPukovnik Hari Šup je angažovao osoblje da odgovara na pozive i ažurira lokaciju Deda Mraza, a tradicija se sada nastavlja sa tragačem koji prikazuje putovanje Deda Mraza na internetu.\nOn prikazuje putanju iznad različitih država i ima brojač koji otkriva broj poklona koji su dostavljeni.\nAleksandar je nepopravljivi entuzijasta koji vjeruje u bolje sutra


Prva Corporate Innovation Conference u Srbiji: Kako transformisati inovacije u poslovne rezultate - Biznis i Finansije\nHome\tVestiIT i nauka\tPrva Corporate Innovation Conference u Srbiji: Kako transformisati inovacije u poslovne rezultate\nby bifadmin 2. novembra 2018.\nPrva Corporate Innovation Conference u Srbiji, u organizaciji ICT Hub-a, okupila je preko 300 predstavnika kompanija i pojedinaca koji žele da ulažu u korporativne inovacije. Konferenciju su svečano otvorili Dejan Ranđić, osnivač i direktor ICT Huba, Dr Nenad Popović, ministar za inovacije i tehnološki razvoj Republike Srbije, Kajl Skot, ambasador SAD u Srbiji i Dušan Vukanović, menadžer inovacija i razvoja poslovanja ICT Hub-a.\n“Prema Globalnom Indeksu Inovacija za 2018-tu koji pruža detaljnu analizu inovacionih mogućnosti jedne zemlje, meri rezultate inovacija i procenjuje efikasnost njihovog učinka u odnosu na mogućnosti te države, mi smo na dnu liste u primeni tehnologija na kreiranje novih biznis modela. Ukoliko Srbija želi da postane ekonomija znanja i da bude konkurentna na gobalnom tržištu, neophodni preduslovi za to su inovacije, podrška preduzetništvu i saradnja korporacija i tehnoloških startapa. Četvrta industrijska revolucija je velika prilika za Srbiju i ova konferencija će upravo biti fokusirana na takve primere – kako veliki i mali u Srbiji mogu da sarađuju, i da kroz takav transfer ekspertize, metodologija, alata, i jedna i druga strana izađu kao pobednici, kao i srpska ekonomija”, poručio je Dejan Ranđić, osnivač i direktor ICT Hub-a.\nUčesnici konferencije imali su priliku da čuju kako se koristi inovacija i transformiše u merljive poslovne rezultate, a najbolje globalne i lokalne prakse prenosili su im eksperiti poput Elliota Susela, Sonje Kresojević i Mariusa Starckea.\nO značaju organizacije Corporate Innovation Conference u Srbiji, menadžer inovacija i razvoja poslovanja ICT Hub-a Dušan Vukanović je rekao: “Tema korporativnih inovacija je jako bitna za sve tradicionalne kompanije koje žele da ostanu relevantne na tržištu i u budućosti koja donosi sve više promena i koja je sve manje izvesna. Ova konferencija je okupila kombinaciju domaćih i stranih predavača koji će sa predstavnicima domaćeg biznis sektora podeliti svoja iskustva iz prakse, a ključne teme su kreiranje novih biznis modela kao i stvaranje interne kompanijske kulture koja podržava kompanije na putu njihovih inovacija.”\nDigitalno izdavaštvo: Objavljivanje knjige za samo 99 evra


Filmart: Konkurs za mlade filmske talente\nŽena Autor:Matija Jovandić27. maj. 202117:19\nNezavisni filmski centar Filmart u Požegi raspisao je konkurs za upis polaznika u Filmski edukativni centar Interakcija (FECI), petomesečni edukativni program namenjen srednjoškolcima sa područja Moravičkog i Zlatiborskog okruga koji žele da nauče kako se piše scenario, snima, montira i režira film.\n„U okviru FECI-ja, svake subote od 3. jula do 27. novembra polaznici će pohađati radionice koje će biti realizovane u Požegi. Petnaest polaznika u toku prva tri meseca, kroz predavanja i realizaciju praktičnih vežbi, biće upoznati sa osnovama pisanja scenarija, kao i osnovama jezika i gramatike filma, a zatim će kroz konsultacije sa mentorom učestvovati u produkciji kratkometražnog igranog filma“, izjavio je direktor NFC „Filmart“, reditelj Dejan Petrović, koji će biti i jedan od predavača i mentora, a piše portal Seecult.\nPravo učešća na konkursu imaju srednjoškolci koji su rođeni ili pohađaju školu na teritoriji Zlatiborskog ili Moravičkog okruga.\nRok za prijavljivanje je 20. jun, do kada treba dostaviti ispravno popunjen onlajn obrazac, a potom će selekciona komisija kroz razgovor sa kandidatima procenjivati njihovu kreativnost, sposobnosti i veštine neophodne za bavljenje filmom, kao i motivaciju, da bi odabrali najdarovitije. Za učešće u programu FECI nije neophodno da kandidati imaju iskustva u oblasti filma, a kandidati će najkasnije do 22. juna biti obavešteni o terminu intervjua, koji će biti održan u Požegi 26. i 27. juna, navode u „Filmartu“.\nNFC „Filmart“ pokrenuo je FECI 2011. godine, do danas je upisano pet generacija polaznika, a 20 mladih koji su ga pohađali upisalo je režiju, glumu, kameru, montažu i produkciju na domaćim filmskim akademijama, dodaju organizatori programa.\nViše o programu FECI moguće je naći na sajtu „Filmarta“.\nProgram FECI 2021 podržalo je Ministarstvo kulture i besplatan je za polaznike.


Svetski dan džeza i "džezeri" u polufinalu\nPobedom Jute u Los Anđelesu završena je prva runda plej-ofa!\nKošarkaši Kvina Snajdera slavili su u sedmoj utakmicu u "Stejpls Centru" protiv favorita i domaćina LA Klipersa 104:91 (24:24, 22:15, 33:24, 25:28) i tako zakazali okršaj u polufinalu Zapada protiv prvoplasiranog iz regularnog dela prvenstva - Golden Stejtom.\nU seriji koju su obeležile povrede na obe strane (Blejk Grifin, Gordon Hejvord i Rudi Gober), bolje se snašla Juta koja je i dobila dva meča bez svojih povređenih igrača.\nJuta je u odlučujućoj utakmici zapravo gubila svega 33 sekunde, i to na početku meča, i najveću razliku napravila je u trećoj četvrtini kada je na semaforu bilo i "+21".\nU finišu meča pokušao je da povuče Džamal Kroford, čiji je doprinos bio vrlo mali do tada, ali bi Juta bila dovoljno hladnokrvna u tim situacijama i uvek bi imala odgovor kako serija Klipersa ne bi potrajala dovoljno dugo da se vrate u meč.\nNajefikasniji kod pobednika bio je Gordon Hejvord sa 26 poena i 8 skokova, Džordž Hil je dodao 17, dok je sjajan doprinos dao Derik Fejvors koji je proveo mnogo vremena na parketu jer se Rudi Gober čitav meč mučio sa ličnim greškama.\nRezervni centar je ubacio 17 poena i imao 11 skokova.\nDžo Džonson je još jednom odigrao dobar meč i iz izolacija dolazio do poena - dao ih je 10, ali je imao i 7 skokova i 5 asistencija.\nKod poraženih je Deandre Džordan ubacio 24 uz 17 skokova, Džamal Kroford je dodao 20, ali je najviše vukao Kris Pol koga šut ipak nije služio. Šutirao je 6/19 iz igre za 13 poena i 9 skokova, pa je još jednom doživeo poraz u plej-ofu.\nPol Pirs je na svom poslednjem meču u karijeri dao 6 poena.\nDruga runda plej-ofa je već počela pobedom Bostona nad Vašingtonom.


Evropska liga: Rijeka savladala Austriju iz Beča, Hoffenheim bolji od Bašakšehira - Vijesti sa Balkana i Svijeta\nSARAJEVO (AA) – Diljem Evrope večeras u odigrane utakmice 3. kola Evropske lige, a važne pobjede su, između ostalih, upisali Rijeka, Lyon i Hoffenheim, javlja Anadolu Agency (AA).\nU utakmicama igranih u terminu od 21.05 sati, AC Milan je u okviru grupe "D" kao domaćin igrao 0:0 protiv AEK-a.\nU istoj grupi, Rijeka je u Beču slavila protiv Austrije iz Beča rezultatom 3:1.\nU grupi "B", Skenderbeu je u Elbasanu igrao neriješeno 0:0 protiv Partizana.\nU grupi "E", Everton je kod kuće poražen od Lyona sa 1:2.\nHoffenheim je u grupi "C" rezultatom 3:1 slavio protiv Bašakšehira.\nU okviru grupe "A", Villarreal i Slavia iz Praga su igrali neriješeno 2:2.\nU ostalim mečevima u istom terminu postignuti su sljedeći rezultati: Atalanta – Apollon 3:1, Braga – Ludogorets 0:2, Dynamo Kiev – Young Boys 2:2, Sheriff Tiraspol – Lokomotiv Moskva 1:1 i Zlin – FC Copenhagen 1:1 (utakmica u toku).\nU utakmicama u terminu od 19.00 sati, ekipa BATE-a je okviru grupe "H" kao domaćin slavila sa minimalnih 1:0 protiv njemačkog FC Kolna. U istoj grupi, Crvena zvezda je u Beogradu poražena od Arsenala također sa 0:1.\nPOVEZANE STAVKEevropska ligaHoffenheimRijeka


26.09.2012. / 15:34\nBANJALUKA, Predsjednik Vlade Republike Srpske Aleksandar Džombić ocijenio je da dosadašnji rezultati istraživanja rezervi nafte u Srpskoj otvaraju mogućnost za početak eksploatacije tokom naredne godine i investicije od 230 miliona evra kojom će se značajno uticati na energetsku nezavisnost Srpske.\nDžombić je nakon prezentacije istraživanja nafte i gasa na prostoru Republike Srpske kompanije “Jadran-Naftagas” rekao da će Srpska, ukoliko se potvrde preliminarni rezultati od oko 10 miliona tona, imati poboljšan energetski bilans, koji će uticati na njenu finansijsku stabilnost i otvoriti mogućnost za privredni rast.\nOn je dodao da će prema postojećoj dinamici istraživanja vrlo brzo biti gotovi konačni nalazi, koji se očekuju početkom naredne godine.\nMinistar industrije, energetike i rudarstva Republike Srpske Željko Kovačević rekao je da će rezultati istraživanja biti upućeni u centralnu laboratoriju u Rusiji i da se u zavisnosti od tih analiza, prve bušotine očekuju u prvoj polovini naredne godine.\nDirektor “Jadran-Naftagasa” Predrag Radanović rekao je da se prvi vid eksploatacije može očekivati već krajem naredne godine, nakon postavljanja eksploatacionih bušotina, što se očekuje u maju.\nPrema njegovim riječima, prije eksploatacionih bušotina obaviće se istražno bušenje, koje se očekuje u prvom kvartalu naredne godine u regionu Posavine ili Semberije, koji su prvi pokriveni seizmičkim ispitivanjima.\nOn je dodao da će se do kraja godine u dogovoru sa stručnjacima „Gasporomnjefta“ i „Zarubežnjefta“ utvrditi lokalitet prve bušotine, i da će to biti tamo gdje je najmanji rizik.\n„Nakon toga slijede razradne ili eksploatacione bušotine, ako istražna bušotina bude pozitivna, očekujemo čak i krajem sljedeće godine da počne prvi oblik eksploatacije“, rekao je Radanović.\nOn je naveo da preliminarni rezultati govore o ukupnim rezervama od oko 10 miliona tona na teritoriji Srpske, dok je Ugovor o koncesiji potpisan na 28 godina, sa tri godine istraživanja i 25 godina eksploatacije, što će donijeti prihod od oko 4,8 milijardi dolara.\n„Od ovoga je dobit oko 2,8 milijardi, dok će se u budžet Republike Srpske sliti oko 300 miliona po osnovu poreza i oko 200 miliona po osnovu naknade za rudnu rentu“, rekao je Radanović.\nPreduzeće „Jadran-Naftagas“, kao zajedničko preduzeće Naftne industrije Srbije i ruske kompanije „Zarubežnjeft“ i Ministarstvo industrije, energetike i rudarstva potpisali su 26. septembra prošle godine Ugovor o koncesiji za istraživanje i korišćenje sirove nafte i gasa na teritoriji Srpske, kojim se ova kompanija obavezuje da će u istraživanje ugljovodonika u Srpskoj uložiti 229 miliona dolara, od čega 40,7 za istraživanja i 188,3 miliona za eksploataciju.\nPlan geološko-istražnih radova predviđao je izvođenje 350 kilometara regionalnih seizmičkh istraživanja, 1.200 kilometara detaljnih dvodimenzionalnih i 400 kilometara kvadratnih trodimenzionalnih seizmičkih ispitivanja.\nDo sada je urađena reinterpretacija stranih seizmičkih podataka, dekonzervacija i ispitivanje dvije stare bušotine, koje je potvrdilo postojanje nafte i gasa u tragovima, kao i nova ispitivanja na potezu Novi Grad – Doboj, Semberija i Posavina, te formirana seizmo-geološka baza podataka.\nPrisustvo nafte dokazano je u području Posavine kod Obudovca, te u Dvorovima i Svinjarevu u Semberiji, dok će istraživanja u Hercegovini početi 2014. godine.\nU posljednjih 100 godina na prostoru BiH otvoreno je ukupno 70 bušotina, od kojih su svega tri imale proizvodnju. Srna\nTagovi: aleksandar dzombicjadran naftagastopzeljko kovacevic


Norčić Štamcar: Novi Pazar važan Evropskoj uniji - Radio Sto Plus\nZamenica šefa Delegacije Evropske unije (EU) u Srbiji Mateja Norčić Štamcar izjavila je danas u Novom Pazaru da je EU najveći donator i strani investitor u tom gradu, čime pokazuje da joj je ovaj deo Srbije veoma važan.\nOna je predvodila delegaciju sastavljenu od 16 zamenica i zamenika ambasadora zemalja članica EU u Srbiji koja je razgovarala sa predstavnicima lokalne samouprave i Bošnjačkog nacionalnog vijeća, a obišli su i preduzeće “Balta” koje je dobilo bespovratna sredstva za unapređenje proizvodnje.\n“Mi smo tu, stojimo iza vas. Pomogli smo izgradnju infrastrukture, škole i zdravstvene ustanove, time pokazujemo da je ovaj deo Srbije važan za EU. U toku je konkurs za novi grant, vredan tri miliona evra, za mala i srednja preduzeća koja su stub lokalne privrede, da se kreiraju nova radna mesta i da ljudi ostanu”, poručila je Norčić Štamcar.\n“Pomoć koju nam je EU pružila u poslednjih 10 godina vredna je preko 10 miliona evra i obuhvatila je različite oblasti. Sredstvima EU izgrađen je Urgentni centar, mini brane koje su smanjile rizik od poplava, rekonstruisana Osnovna škola ‘Stefan Nemanja’, pomognuti naši privrednici. Sve to poboljšalo je kvalitet života naših građana”, poručio je Biševac.\nPre Novog Pazara, delegacija EU diplomata posetila je i Sjenicu gde su, takođe, razgovarali sa predstavnicima lokalne samouprave i obišli preduzeće “Azra” koje je uz bespovratna sredstva EU nabavilo nove mašine.


Bezbedni parking za kamione - Sve informacije o odmaralištima u Evropi na jednom mestu - Pluton Logistics\nMeđunarodna Unija za drumski transport (IRU) se pridružla inicijativi za uspostavljanjem sigurnih parkirnih mesta širom Evropske unije (EU). U ovaj poduhvat uključili su se mnogobrojni partneri uključujući Evropsku organizaciju za sigurno parkiranje, a studiju finansira Evropska komisija koja je prepoznala potrebu za hitnim obezbeđivanjem dovoljnog broja sigurnih parking mesta širom Evrope kako bi se vozačima olakšao obavezni odmor.\nMatthias Maedge, koji vodi IRU-ov rad u Evropi, je rekao:\n– U Briselu postoji debata o pravilima vožnje i odmora u budućnosti, sa pitanjem dostupnosti sigurnih parking mesta za vozače kamiona. Moramo se pobrinuti da vozači dobiju odgovarajuće uslove pre nego što se primene nova pravila. Inicijativa Komisije je dobar korak u tom pravcu i drago nam je da budemo deo toga.\nBaza podataka o parking prostorima u više od 40 zemalja širom sveta dostupna je preko sajta TRANSPark, koji će se koristiti u okviru studije za izgradnju sveobuhvatnog pregleda sadašnjih parkirnih mesta u Evropi. U aplikaciji su navedene sigurnosne funkcije za svako parkirno mesto, kao i dostupne pogodnosti za vozače. Na osnovu ove analize, preporučuje se zajednički sistem sertifikovanja nivoa bezbednosti na parking prostorima.\n← Aleksandar Milutinović, rukovodilac operacija u kompaniji “Alti Logistika” – Efikasna i održiva logistika za konkurentnu Evropu\nPriprema za uvođenje automatizovanog uvoznog i izvoznog carinskog postupka →\n19/03/2018 25/03/2018 marko


Da li ove dve ekipe uopšte žele da postižu golove?! - Sportske novosti\nNaslovna H2H Da li ove dve ekipe uopšte žele da postižu golove?!\nDa li ove dve ekipe uopšte žele da postižu golove?!\nU utorak od 22 časa odigraće se utakmica 17. kola portugalske Primeira Lige u kojoj će se sastati Belenenses i Boavista.\nBelenenses se trenutno nalazi na 12. poziciji (od ukupno 18) sa 18 bodova iz 16 utakmica, a zabeležili su 5 pobeda, 3 remija i 8 poraza. Kod kuće su uzeli 14 bodova iz 7 utakmica, a zabeležili su 4 pobede, 2 remija i 1 poraz.\nBoavista se trenutno nalazi na 9. poziciji sa 20 bodova iz 16 utakmica, a zabeležili su 6 pobeda, 2 remija i 8 poraza. U gostima su uzeli 8 bodova iz isto toliko utakmica, a zabeležili su 2 pobede, 2 remija i 4 poraza.\n27.01.17 PL Boavista Belenenses 0 : 1\n08.10.16 CUP Boavista Belenenses 0 : 1\n19.08.16 PL Belenenses Boavista 0 : 0\n22.04.16 PL Boavista Belenenses 1 : 0\n21.12.15 PL Belenenses Boavista 1 : 0\n22.03.15 PL Boavista Belenenses 1 : 0\n28.12.14 CUP Boavista Belenenses 0 : 0\nNa poslednjih 7 međusobnih utakmica između ekipa Belenensesa i Boaviste palo je svega 5 golova, što je u proseku skromnih 0,71 gol po utakmici.\n[0-2] 1,45 (7 od poslednjih 7)\n[0-1] 2,50 (7 od poslednjih 7)\nPrethodni tekstMože li domaćin da iznenadi favorita?\nSledeći tekstGosti i ovog puta ostaju neporaženi?


Stanje na putevima - Istočne VESTI\nPrema poslednjim informacijama Sektora za vanredne situacije Zaječar u Timočkoj Krajini trenutno je oblačno vreme sa snežnim padavinama. Putni pravci prvog prioriteta su vlažni i pod snegom od 5 cm a kolovozi drugog prioriteta pod snegom preko 5 cm. Na putevima trećeg prioriteta ima snega preko 10 cm.\nZbog vejavice vidljivost je smanjena na Čestobrodici i Tresibabi od 50 do 100m. Sitnih odrona ima duž svih nestabilnih kamenih kosina, u klisurama, usecima, zasecima, najizraženiji su na Đerdapskoj magistrali (IB-34). Zabrana kretanja važi za kamione sa prikolicom na putevima I B 33 Štubik – Negotin- Bugarska granica, I B 36 Paraćin-Zaječar-Vrška Čuka, I B 37 Selište- Bor-Zaječar, I B 35 HE Đerdap-Brza Palanka- Negotin-Zaječar, II A 161 Žagubica – Bor preko Crnog vrha i II A 218 Sokobanja-Boljevac preko Rtnja.